				|

		52013PC0673

			Izmijenjeni prijedlog ODLUKE VIJEĆA o sklapanju Protokola uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba, kako bi se uzelo u obzir pristupanje Republike Hrvatske Europskoj uniji /* COM/2013/0673 final - 2013/0321 (NLE) */

			   	OBRAZLOŽENJE
Sporazum od 21. lipnja 1999. između
Europske zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba, dalje u tekstu
„Sporazum”, stupio je na snagu 1. lipnja 2002.;
Ovaj prijedlog predstavlja pravne instrumente
za sklapanje Protokola uz Sporazum između Europske zajednice i njezinih
država članica i Švicarske Konfederacije o slobodnom kretanju osoba, kako
bi se uzelo u obzir pristupanje Republike Hrvatske Europskoj uniji (dalje u
tekstu „Protokol”).
Prema Aktu o pristupanju
Republike Hrvatske, Republika Hrvatska pristupa međunarodnim sporazumima
potpisanim ili sklopljenim od strane Europske unije i njezinih država
članica putem Protokola za te sporazume.
Vijeće je 24. rujna 2012.[1] Komisiji odobrilo
otvaranje pregovora sa Švicarskom kako bi se sklopio predmetni protokol.
Pregovori sa Švicarskom Konfederacijom uspješno su zaključeni parafiranjem
Protokola.
Predloženi
Protokol uključuje Republiku Hrvatsku kao ugovornu stranku Sporazuma i
obvezuje EU da dostavi vjerodostojnu inačicu Sporazuma na novom službenom
jeziku EU.
Komisija je ocijenila rezultate pregovora
zadovoljavajućima i zahtijeva od Vijeća da usvoji priloženu Odluku o
sklapanju Protokola.
Od Vijeća se zahtijeva da sklopi Protokol
nakon što dobije odobrenje Europskog Parlamenta.
2013/0321 (NLE)
Izmijenjeni prijedlog
ODLUKE VIJEĆA
o sklapanju Protokola uz Sporazum između
Europske zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba, kako bi se uzelo u
obzir pristupanje Republike Hrvatske Europskoj uniji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 217. u vezi s člankom 218.
stavkom 6.a i drugim podstavkom članka 218. stavka 8.,
uzimajući u obzir Akt o pristupanju
Republike Hrvatske, a posebno njegov članak 6. stavak 2.,
uzimajući u obzir prijedlog Europske
komisije,
uzimajući u obzir odobrenje Europskog
Parlamenta,
budući da:
(1)       U skladu s Odlukom
Vijeća XXX od [...][2],
Protokol uz Sporazum između Europske zajednice i njezinih država
članica, s jedne strane, i Švicarske Konfederacije, s druge strane, o
slobodnom kretanju osoba, kako bi se uzelo u obzir pristupanje Republike
Hrvatske Europskoj uniji potpisan je [ ], podložno kasnijem sklapanju.
(2)       Pod uvjetima članka 6.
stavka 2. Akta o pristupanju Republike Hrvatske, pristupanje Republike Hrvatske
ovom Sporazumu između Europske zajednice i njezinih država članica, s
jedne strane, i Švicarske Konfederacije, s druge strane, o slobodnom kretanju
osoba, odlučit će se putem Protokola Sporazumu sklopljenom
između Vijeća, u ime Unije i jednoglasno u ime država članica, i
Švicarske Konfederacije.
(3)       Protokol treba odobriti u ime
Europske unije,
DONIJELO JE OVU ODLUKU:
Članak 1.
Potpisivanje Protokola uz Sporazum između
Europske zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba, kako bi se uzelo u
obzir pristupanje Republike Hrvatske Europskoj uniji odobrava se u ime Europske
Unije i njezinih država članica .
Tekst Protokola priložen je ovoj Odluci.
Članak 2.
Predsjednik Vijeća imenuje osobu koja je
ovlaštena, u ime Europske unije i njezinih država članica, uz
obaviješćivanje iz članka 6. ovog Protokola, kako bi se izrazila
suglasnost Europske unije i njezinih država članica da se obvežu ovim
Protokolom
Članak 3.
Ova Odluka
stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
PRILOG
Protokol
uz Sporazum između Europske zajednice i njezinih država članica, s
jedne strane, i Švicarske Konfederacije, s druge strane, o slobodnom kretanju
osoba, o sudjelovanju Republike Hrvatske kao ugovorne stranke nakon njezina
pristupanja Europskoj uniji
Europska unija
i
Kraljevina
Belgija, Republika Bugarska, Češka Republika, Kraljevina Danska, Savezna
Republika Njemačka, Republika Estonija, Irska, Helenska Republika,
Kraljevina Španjolska, Francuska Republika, Republika Hrvatska, Talijanska
Republika, Republika Cipar, Republika Latvija, Republika Litva, Veliko
Vojvodstvo Luksemburg, Mađarska, Republika Malta, Kraljevina Nizozemska,
Republika Austrija, Republika Poljska, Portugalska Republika, Rumunjska,
Republika Slovenija, Slovačka Republika, Republika Finska, Kraljevina
Švedska i Ujedinjena Kraljevina Velike Britanije i Sjeverne Irske;
dalje u
tekstu „države članice”,
s
jedne strane,
i
Švicarska
Konfederacija,
dalje u
tekstu „Švicarska“,
s
druge strane,
dalje u
tekstu „ugovorne stranke”,
uzimajući
u obzir Sporazum od 21. lipnja 1999. između Europske zajednice i njezinih
država članica, s jedne strane, i Švicarske Konfederacije, s druge strane,
o slobodnom kretanju osoba (dalje u tekstu „Sporazum”), koji je stupio na snagu
1. lipnja 2002.;
uzimajući
u obzir Protokol od 26. listopada 2004. uz Sporazum od 21. lipnja 1999.
između Europske zajednice i njezinih država članica, s jedne strane,
i Švicarske Konfederacije, s druge strane, o slobodnom kretanju osoba u vezi sa
sudjelovanjem Češke Republike, Republike Estonije, Republike Cipra,
Republike Latvije, Republike Litve, Republike Mađarske, Republike Malte,
Republike Poljske, Republike Slovenije i Slovačke Republike kao ugovornih
stranaka na temelju njihovog pristupanja Europskoj uniji („ Protokol iz 2004.”)
koji je stupio na snagu 1. travnja 2006.,
uzimajući u obzir
Protokol od 27. svibnja 2008. uz Sporazum od 21. lipnja 1999. između
Europske zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba u vezi sa sudjelovanjem
Republike Bugarske i Rumunjske kao ugovornih stranaka na temelju njihovog
pristupanja Europskoj uniji („Protokol iz 2008.”), koji je stupio na snagu 1.
lipnja 2009.,
uzimajući
u obzir pristupanje Republike Hrvatske Europskoj uniji 1. srpnja 2013.,
budući
da Republika Hrvatska postaje ugovorna stranka Sporazuma,
Sporazumjele
su se o sljedećim odredbama:
Članak 1.
1.
Republika Hrvatska postaje ugovorna stranka Sporazuma.
2. Od
stupanja na snagu ovog Protokola, Hrvatska je obvezana odredbama Sporazuma kao
i sadašnje ugovorne stranke Sporazuma pod uvjetima koji su utvrđeni u ovom
Protokolu.
Članak 2.
Donose se
sljedeće izmjene u glavnom tekstu Sporazuma i njegovom Prilogu I.:
(a)
Hrvatska se ovim dodaje popisu ugovornih stranaka zajedno sa Europskom unijom i
njezinim državama članicama.
(b) U članku 10.
Sporazuma sljedeći stavci 1.c, 2.c, 3.c, 4.d, 4.e i 5.c umetnut će se
u odgovarajuće stavke 1.b, 2.b, 3.b, 4.c i 5.b:
„1c. Švicarska može zadržati,
do kraja druge godine nakon stupanja na snagu Protokola uz ovaj Sporazum u vezi
sa sudjelovanjem Republike Hrvatske kao ugovorne stranke, količinska
ograničenja u odnosu na pristup radnika zaposlenih u Švicarskoj i za
samozaposlene osobe koji su Hrvatski državljani za sljedeće dvije
kategorije boravišta: boravišta u razdoblju duljem od četiri mjeseca i
kraćem od godine dana i boravišta u razdoblju koje je jednako ili dulje od
godine dana. Nema ograničenja za boravište koje je kraće od
četiri mjeseca.
Prije isteka navedenog
prijelaznog razdoblja, Zajednički odbor na temelju izvješća Švicarske
razmatra funkcioniranje prijelaznog razdoblja koje se primjenjuje na državljane
Hrvatske na temelju izvješća od strane Švicarske. Po završetku revizije i
najkasnije do isteka gore navedenog razdoblja, Švicarska obavješćuje Zajednički
odbor hoće li nastaviti primjenjivati količinska ograničenja za
radnike zaposlene u Švicarskoj. Švicarska može nastaviti s primjenom takvih
mjera pet godina nakon stupanja na snagu navedenog Protokola. U nedostatku takve obavijesti prijelazno razdoblje
istječe na kraju dvogodišnjeg razdoblja navedenog u prvom podstavku.
Po završetku prijelaznog
razdoblja određenog u ovom stavku ukidaju se sva kvantitativna
ograničenja primjenjiva na hrvatske državljane. Hrvatska ima pravo uvesti
jednaka količinska ograničenja za švicarske državljane za ista
razdoblja.”
„2c. Švicarska i Hrvatska
mogu zadržati, do kraja druge godine nakon stupanja na snagu Protokola uz ovaj
Sporazum u vezi sa sudjelovanjem Republike Hrvatske kao ugovorne stranke, za
radnike jedne od ovih ugovornih stranaka zaposlenih na njihovom teritoriju
provjeru nad prioritetom radnika integriranih u redovito tržište rada i
plaću i radne uvjete koji se primjenjuju na državljane druge ugovorne
stranke. Istovjetne provjere se mogu zadržati i za osobe koje pružaju usluge iz
članka 5. stavka 1. ovog Sporazuma u sljedeća četiri sektora: hortikulturi; graditeljstvu,
uključujući s njime povezane grane; zaštitarskim djelatnostima
industrijsko čišćenje (NACE kod[3]
01.41, 45.1 do 4, 74.60 i 74.70). Švicarska u odnosu na pristup svojem tržištu
rada tijekom prijelaznih razdoblja navedenih u stavcima 1.c, 2.c, 3.c i 4.d
daje prednost radnicima koji su državljani Hrvatske u odnosu na radnike koji su
državljani država koje nisu države članice EU-a ni EFTA-e. Provjere
prvenstva radnika integriranih u redovito tržište rada ne primjenjuje se na
pružatelje usluga liberaliziranih na temelju posebnog sporazuma između
ugovornih stranaka koji se odnosi na pružanje usluga (uključujući
Sporazum o određenim aspektima javne nabave u mjeri u kojoj obuhvaća
pružanje usluga). Tijekom ovog razdoblja zahtjevi o stručnosti se mogu
zadržati za dozvole boravišta u trajanju kraćem od četiri mjeseca[4] i za osobe koje pružaju usluge
iz članka 5. stavka 1. ovog Sporazuma u četiri gore navedena sektora.
Unutar dvije godine od
stupanja na snagu Protokola uz Sporazum u vezi sa sudjelovanjem Republike
Hrvatske kao ugovorne stranke, Zajednički odbor revidira funkcioniranje
prijelaznih mjera sadržanih u ovom stavku na temelju izvješća koje su
pripremile obje ugovorne stranke koje ih provode. Nakon revizije i najkasnije
dvije godine nakon stupanja na snagu ovog Protokola, ugovorna stranka koja je
provela prijelazne mjere sadržane u ovom stavku te obavijestila Zajednički
odbor o svojoj namjeri da nastavi s primjenom mjera, može ih nastaviti
primjenjivati do kraja pete godine nakon stupanja na snagu gore navedenog
Protokola. U slučaju izostanka takve obavijesti prijelazno razdoblje
će isteći na kraju dvogodišnjeg razdoblja utvrđenog u prvom
podstavku.
Po završetku prijelaznog
razdoblja iz ovog stavka ukidaju se sva ograničenja navedena u ovom
stavku.”
„3c. Nakon stupanja na snagu
Protokola uz Sporazum u vezi sa sudjelovanju Republike Hrvatske kao ugovorne
stranke, do kraja razdoblja navedenog u podstavku 1.c, Švicarska će
zadržati na godišnjoj osnovi (pro rata temporis), unutar cjelokupne
kvote za radnike iz trećih zemalja zaposlene u Švicarskoj i za
samozaposlene osobe koje su državljani Hrvatske, minimalan broj novih dozvola
boravišta [5]
prema sljedećem rasporedu:
 Do || Broj dozvola za razdoblje od godine dana ili više || Broj dozvola za razdoblje dulje od četiri mjeseca i kraće od godine dana
 Prva godina || 54 || 543
 Druga godina || 78 || 748
 Treća godina || 103 || 953
 Četvrta godina || 133 || 1158
 Peta godina || 250 || 2000
3d. Ako Švicarska i/ili
Hrvatska primijeni na radnike zaposlene na svom području mjere navedene u
stavcima 1.c, 2.c, i 3.c, kao rezultat ozbiljnih poremećaja na njihovim
tržištima rada ili prijetnji od takvih poremećaja, obavješćuju o
nastalim okolnostima Zajednički odbor prije završetka razdoblja iz stavka 1.c.

Zajednički odbor će
odlučiti može li zemlja koja obavješćuje nastaviti s primjenom
prijelaznih mjera na temelju ove obavijesti. Ako se izrazi pozitivno mišljenje,
zemlja koja obavješćuje može nastaviti primjenjivati mjere navedene u
podstavcima 1.c, 2.c, 3.c na radnike zaposlene na svom području do kraja
sedme godine nakon stupanja na snagu navedenog Protokola. U takvom slučaju
godišnji broj dozvola boravišta iz stavka 1.c iznosi:
 Do || Broj dozvola za razdoblje od godine dana ili više || Broj dozvola za razdoblje dulje od četiri mjeseca i kraće od godine dana
 Šesta godina || 260 || 2100
 Sedma godina || 300 || 2300
.”
„4d. Na kraju razdoblja
navedenog u stavcima 1.c i 3.d i do kraja desete godine nakon stupanja na snagu
Protokola uz ovaj Sporazum u vezi sa sudjelovanjem Republike Hrvatske kao
ugovorne stranke primjenjuju se sljedeće odredbe: Ako broj novih dozvola
boravišta za jednu od kategorija navedenih u stavku 1.c izdanih zaposlenim i
samozaposlenim osobama iz Hrvatske u određenoj godini prelazi prosjek od
tri godine koje su prethodile referentnoj godini za više od 10 %, Švicarska
može za razdoblje podnošenja zahtjeva jednostrano ograničiti broj novih
dozvola boravišta za razdoblje od godine dana ili više za zaposlene i
samozaposlene osobe iz Hrvatske na prosjek od tri godine koje su prethodile
godini podnošenja zahtjeva, uz dodatnih 5 %, i broj novih dozvola
boravišta za razdoblje dulje od četiri mjeseca i kraće od godine dana
do prosjeka od tri godine koje su prethodile godini prijave uz dodatnih 10 %.
Dozvole mogu biti ograničene na isti broj za godinu nakon godine prijave.
Odstupajući od
prethodnog podstavka sljedeće odredbe mogu se primijeniti na kraju šeste i
sedme referentne godine: Ako broj novih dozvola boravišta za jednu od
kategorija navedenih u stavku 1.c izdanih zaposlenim i samozaposlenim osobama
iz Hrvatske u određenoj godini prelazi prosjek godine koja je prethodila
referentnoj godini za više od 10 %, Švicarska može za razdoblje podnošenja
zahtjeva, jednostrano ograničiti broj novih boravišnih dozvola za
razdoblje od godine dana ili više za zaposlene i samozaposlene osobe iz
Hrvatske na prosjek od tri godine koje su prethodile godini podnošenja
zahtjeva, uz dodatnih 5 %, i broj novih boravišnih dozvola za razdoblje
dulje od četiri mjeseca i kraće od godine dana do prosjeka od tri
godine koje su prethodile godini prijave uz dodatnih 10 %. Dozvole mogu
biti ograničene na isti broj za godinu nakon godine prijave.
'4e. Za potrebe stavka 4.d.:
(1) izraz „referentna godina”
godina koja se računa od prvog dana u mjesecu u kojem je Protokol stupio
na snagu;
(2) izraz „godina podnošenja
prijave” odnosi se na godinu nakon referentne godine.”
'5c. Prijelazne odredbe
stavaka 1.c, 2.c, 3.c, i 4.d, a posebno odredbe stavka 2.c koje se odnose na
prvenstvo radnika integriranih u redovito tržište rada te provjere plaća i
uvjeta rada, ne primjenjuju se na zaposlene i samozaposlene osobe koje, u
vrijeme stupanja na snagu Protokola uz ovaj Sporazum u vezi sa sudjelovanjem
Republike Hrvatske kao ugovorne stranke, imaju dozvolu za obavljanje
gospodarske djelatnosti na području ugovornih stranaka. Takve osobe
posebno uživaju profesionalnu i geografsku mobilnost.
Nositelji dozvola boravišta
koje vrijede za razdoblje kraće od godine dana imaju pravo na obnovu
svojih dozvola; iskorištenost količinskih ograničenja ne može se
primijeniti na njih. Nositelji dozvola boravišta koje vrijede za razdoblje
jednako ili dulje od godine dana automatski imaju pravo na produljenje svojih
dozvola. Takve zaposlene i samozaposlene osobe stoga imaju pravo na slobodno
kretanje odobreno osobama s poslovnim nastanom iz osnovnih odredaba ovog
Sporazuma, a posebno njegovog članka 7., od stupanja na snagu ovog
Protokola.
(c) U
članku 27. stavku 2. Priloga I. Sporazumu, upućivanje na članak 10.
stavke 2., 2.a, 2.b, 4.a, 4.b i 4.c zamjenjuje se upućivanjem na
članak 10. stavke 2.b, 2.c, 4.c i 4.d.
Članak 3.
Odstupajući
od članka 25. Priloga I. Sporazumu, primjenjuju se prijelazna razdoblja iz
Priloga I. ovom Protokolu.
Članak 4.
Prilozi II. i III. Sporazumu
izmjenjuju se u skladu s Prilozima 2. i 3. ovog Protokola.
Članak 5.
1. Prilozi 1., 2. i 3. ovom Protokolu njegov su sastavni dio.
2. Ovaj
Protokol, zajedno s Protokolima iz 2004. i 2008. čine sastavni dio ovog
Sporazuma.
Članak 6.
1.
Ugovorne stranke ratificiraju, prihvaćaju ili odobravaju ovaj Protokol u
skladu sa svojim postupcima.
2.
Ugovorne stranke obavještavaju jedna drugu o dovršenju tih postupaka.
Članak 7.
Ovaj
Protokol stupa na snagu prvog dana prvog mjeseca koji slijedi nakon datuma
posljednje obavijesti o ratifikaciji ili odobrenju.
Članak 8.
Ovaj Protokol
ostaje na snazi u istom trajanju i u skladu s istim uvjetima kao i Sporazum.
Članak 9.
1. Ovaj
Protokol, kao i Izjave koje su mu priložene, sastavljen je u dva primjerka na
bugarskom, hrvatskom, češkom, danskom, nizozemskom, engleskom, estonskom,
finskom, francuskom, grčkom, mađarskom, talijanskom, latvijskom,
litavskom, malteškom, poljskom, portugalskom, rumunjskom, slovačkom,
slovenskom, španjolskom i švedskom jeziku, pri čemu je svaki od tih
tekstova jednako vjerodostojan.
2.
Hrvatske jezične inačice Sporazuma, uključujući njegove
Priloge i Protokole i Završni akt jednako su vjerodostojni. Zajednički odbor osnovan na temelju članka 14. Sporazuma
potvrđuje izvorni tekst Sporazuma na hrvatskom jeziku.
Sastavljeno
u
PRILOG 1
Prijelazne mjere o kupnji poljoprivrednog
zemljišta
Hrvatska može zadržati na snazi sedam godina
od datuma stupanja na snagu ovog Protokola ograničenja iz svojeg
zakonodavstva, važećeg u vrijeme potpisivanja ovog Protokola, o kupnji
poljoprivrednog zemljišta od Švicarskih državljana i pravnih osoba,
utvrđena u skladu sa Švicarskim zakonima. U nikojem slučaju ne smije
se prema državljaninu Švicarske odnositi nepovoljnije prilikom kupnje
poljoprivrednog zemljišta, nego na datum potpisivanja ovog Protokola, ili ga
ograničiti više nego državljane zemlje osim ako se ne radi o državljanima
ugovornih stranaka sporazuma ili ugovornih stanaka Sporazuma o Europskom
gospodarskom prostoru.
Na samozaposlene poljoprivrednike koji su
državljani Švicarske i koji se žele nastaniti u Hrvatskoj ne primjenjuju se
odredbe prethodnog podstavka niti bilo koji drugi postupci osim onih koji se
primjenjuju na državljane Hrvatske.
U trećoj godini od dana stupanja na snagu
ovog Protokola provodi se opće preispitivanje ovih prijelaznih mjera.
Zajednički odbor može odlučiti skratiti ili ukinuti prijelazno
razdoblje navedeno u stavku 1.
Ako postoje dostatni dokazi da će nakon
isteka prijelaznog razdoblja biti ozbiljnih poremećaja ili prijetnji njima
na Hrvatskom tržištu poljoprivrednog zemljišta, Hrvatska će obavijestiti
Zajednički odbor prije kraja sedmogodišnjeg prijelaznog razdoblja
navedenog u stavku 1. U takvom slučaju Hrvatska može nastaviti
primjenjivati mjere opisane u stavku 1. do deset godina nakon stupanja na snagu
ovog Protokola. Ovo produženje može se ograničiti na odabrana zemljopisna
područja koja su posebno pogođena.
PRILOG 2
Prilog II. Sporazumu između Europske
zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba mijenja se kako
slijedi:
1.           Odjeljak A: U pravne akte iz
točke 1., umeće se sljedeći akt:
Uredba Vijeća (EU) br. 517/2013 od 13.
svibnja, o prilagodbi određenih uredaba i odluka u područjima
slobodnog kretanja robe, slobode kretanja osoba, prava poduzeća, politike
tržišnog natjecanja, poljoprivrede, sigurnosti hrane, veterinarstva i
fitosanitarne politike, prometne politike, energetike, poreza, statistike,
transeuropskih mreža, pravosuđa i temeljnih prava, pravde, slobode i
sigurnosti, okoliša, carinske unije, vanjskih odnosa, vanjske, sigurnosne i
obrambene politike i institucija zbog pristupanja Republike Hrvatske (SL
L 158, 10.6.2013., str. 1).
2.           Za radnike koji su državljani
Republike Hrvatske mjere iz stavka 1. odjeljka o Osiguranju u slučaju
nezaposlenosti Priloga II. Protokolu primjenjuju se do kraja sedme godine nakon
stupanja na snagu ovog Protokola.
PRILOG 3
Prilog III. Sporazumu između Europske
zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba mijenja se kako
slijedi:
Sljedeće dvije
alineje se dodaju točki 1.a:
–
Akt o pristupanju Republike Hrvatske (SL L 112
od 24. travnja 2012., str. 10), Prilog III. (Popis iz članka 15. Akta
o pristupanju Republike Hrvatske: prilagodbe aktima koje su institucije
usvojile - SL L 112 od 24. travnja, str. 41),
Članak 23. stavak 5.
Direktive 2005/36/EZ zamjenjuje se sljedećim:
„5. Bez obzira na članak 43.b., svaka država
članica priznaje dokaze o formalnoj osposobljenosti za liječnike,
koji omogućuju pristup profesionalnim djelatnostima liječnika s
osnovnom osposobljenošću i liječnika specijalista, kao i dokaze o
formalnoj osposobljenosti za medicinske sestre za opću zdravstvenu njegu,
doktore dentalne medicine, specijaliste dentalne medicine, veterinare,
primalje, farmaceute i arhitekte, koje je državljanima država članica
izdala nekadašnja Jugoslavija, ili čije je osposobljavanje počelo
(a) za Sloveniju prije 25. lipnja 1991., i
(b) za Hrvatsku, prije 8. listopada 1991.,
kada tijela bilo koje od spomenutih država
članica potvrde da su ti dokazi na njihovom državnom području jednake
pravne valjanosti kao i dokazi o formalnoj osposobljenosti koje izdaju one same
te, za arhitekte, kao dokazi o formalnoj osposobljenosti predviđeni za te
države članice u točki 6. Priloga VI., u vezi s pristupom
profesionalnim djelatnostima i njihovim obavljanjem, za liječnike s
osnovnom osposobljenošću, liječnike specijaliste, medicinske sestre
za opću zdravstvenu njegu, doktore dentalne medicine, specijaliste
dentalne medicine, veterinare, primalje, farmaceute u odnosu na djelatnosti iz
članka 45. stavka 2. i arhitekte u odnosu na djelatnosti iz članka 48.
Uz takvu potvrdu treba priložiti i potvrdu koju su
izdala ta ista tijela, a u kojoj se navodi da su te osobe učinkovito i zakonito
obavljale djelatnost o kojoj je riječ na njihovom državnom području
najmanje tri godine za redom, unutar pet godina prije dana njezinog izdavanja.”
U Direktivu 2005/36/EEZ
umeće se članak 43.b:
„Stečena prava za primalje ne primjenjuju se
na sljedeće osposobljenosti stečene u Hrvatskoj prije 1. srpnja 2013.:
viša medicinska sestra ginekološko‑opstetričkog smjera, medicinska
sestra ginekološko-opstetričkog smjera, viša medicinska sestra primaljskog
smjera, medicinska sestra primaljskog smjera, ginekološko-opstetrička
primalja i primalja.”
–
Direktiva Vijeća 2013/25/EU od 13. svibnja 2013.
o prilagođavanju određenih direktiva u području prava poslovnog
nastana i slobode pružanja usluga zbog pristupanja Republike Hrvatske (SL
L 158 od 10. lipnja 2013., str. 368), Prilog dio A
Sljedeća alineja
dodaje se točki 2.a:
–
Direktiva Vijeća 2013/25/EU od 13. svibnja 2013.
kojom se prilagođavaju određene direktive na području sloboda
pružanja usluga zbog pristupanja Republike Hrvatske ( SL L 158 od 10. lipnja 2013.,
str. 368), Prilog dio B (1)
Sljedeća alineja
dodaje se točki 3.a:
–
Direktiva Vijeća 2013/25/EU od 13. svibnja 2013.
kojom se prilagođavaju određene direktive na području sloboda
pružanja usluga zbog pristupanja Republike Hrvatske ( SL L 158 od 10. lipnja 2013.,
str. 368), Prilog dio B (2)
Sljedeća alineja
dodaje se točki 5.a.:
–
Direktiva Vijeća 2013/25/EU od 13. svibnja 2013.
kojom se prilagođavaju određene direktive na području sloboda
pružanja usluga zbog pristupanja Republike Hrvatske ( SL L 158 od 10. lipnja 2013.,
str. 368), Prilog dio C

IZJAVA ŠVICARSKE O SAMOSTALNIM MJERAMA OD DATUMA
POTPISIVANJA
Švicarska će omogućiti privremeni
pristup svom tržištu rada građanima Republike Hrvatske na temelju svojeg
nacionalnog zakonodavstva prije stupanja na snagu prijelaznih mjera sadržanih u
ovom Protokolu. Zbog toga će Švicarska otvoriti posebne kvote za
kratkoročne i dugoročne radne dozvole, kako je određeno u
članku 10. stavku 1. ovog Sporazuma, u korist građana Republike
Hrvatske od datuma potpisivanja ovog Protokola. Kvote će se sastojati od 50
dugoročnih dozvola i 450 kratkoročnih dozvola godišnje. Uz to će
se dodatnih 1 000 kratkoročnih radnika godišnje primiti na boravak
kraći od četiri mjeseca.
[1]               Odluka Vijeća kojom se Komisiji odobrava otvaranje
pregovora sa Švicarskom Konfederacijom kako bi se prilagodio Sporazum
između Europske zajednice i njezinih država članica, s jedne strane,
i Švicarske Konfederacije, s druge strane, o slobodnom kretanju osoba, zbog
sudjelovanja Hrvatske, kao ugovorne stranke, s obzirom na proširenje Europske
unije (dok. Vijeća 12864/12 LIMITED).
[2]               SL L, , str..
[3]               NACE:
Uredba Vijeća (EEZ) br. 3037/90 od 9. listopada 1990. o
statističkoj klasifikaciji gospodarskih djelatnosti u Europskoj zajednici
(SL L 293, 24.10.1990., str. 1.)
[4]               Radnici mogu zatražiti
kratkoročne dozvole boravišta unutar kvota navedenih u podstavku 3.c za
razdoblja kraća od četiri mjeseca.
[5]               Ove će se dozvole odobriti
uz kvote navedene u članku 10. ovog Sporazuma koje su rezervirane za
zaposlene i samozaposlene osobe koje su državljani država članica u
vrijeme potpisivanja ovog Sporazuma (21. lipnja 1999.) i država članica
koje su postale ugovorne stranke ovog Sporazuma na temelju Protokola iz 2004. i
2008. Ove dozvole služe i kao dodatak dozvolama koje su odobrene
postojećim bilateralnim sporazumom o razmjeni vježbenika između
Švicarske i novih država članica.


				|

		52014PC0370

			Prijedlog ODLUKE VIJEĆA o potpisivanju, u ime Europske unije i njezinih država članica, i privremenoj primjeni Protokola o izmjeni Euro-mediteranskog sporazuma o zrakoplovstvu između Europske unije i njezinih država članica, s jedne strane, i vlade Države Izraela, s druge strane, kako bi se uzelo u obzir pristupanje Republike Hrvatske Europskoj uniji /* COM/2014/0370 final - 2014/0188 (NLE) */

			   	OBRAZLOŽENJE
 1)      Kontekst prijedloga
 110 || ·                   Razlozi za prijedlog i njegovi ciljevi / opći kontekst Euro-mediteranski sporazum o zrakoplovstvu između Europske unije, njezinih država članica i Države Izraela dogovoren je na temelju Odluke Vijeća donesene u travnju 2008. kojom se odobrava početak pregovora. Sporazum je potpisan 10. lipnja 2013.
 120 || Republika Hrvatska pristupila je Europskoj uniji 1. srpnja 2013. U skladu s člankom 6. stavkom 2. Akta o uvjetima pristupanja, Hrvatska se obvezala pristupiti sporazumima koje su države članice i Unija sklopile ili potpisale s jednom ili više trećih zemalja ili s međunarodnom organizacijom. Na pristupanje navedenom sporazumu s Izraelom primjenjuje se pojednostavljeni postupak. Trebalo bi stoga potpisati protokol u skladu s tim postupkom i s člankom 218. stavkom 5. Ugovora o funkcioniranju Europske unije. Protokolom su predviđene potrebne jezične prilagodbe Sporazuma koje proizlaze iz pristupanja Hrvatske Europskoj uniji.
 130 || ·                   Postojeće odredbe u području obuhvaćenom prijedlogom Odredbama Protokola zamjenjuju se ili nadopunjuju odredbe Euro-mediteranskog sporazuma o zrakoplovstvu između Europske unije, njezinih država članica i Države Izraela.
 140 || ·                                            Sukladnost s ostalim politikama i ciljevima Unije Sporazum s Izraelom, ključnim partnerom u području zrakoplovstva u mediteranskoj regiji, važno je postignuće u procesu uspostavljanja zajedničkog zračnog prostora između Europske unije i njezinih južnih i istočnih susjeda. Sporazum je sastavni dio okvira za vanjsku zrakoplovnu politiku Unije utvrđenog Komunikacijom Komisije COM(2005)79: „Razvitak programa za vanjsku zrakoplovnu politiku Zajednice”, nedavno preispitanog Komunikacijom Komisije COM(2012)556: „Vanjska zrakoplovna politika EU-a - o budućim izazovima”, te odgovarajućim zaključcima Vijeća.
 2)      Savjetovanje s dionicima i procjena učinka
   || ·                   Savjetovanje s dionicima
 211 || Metode savjetovanja, glavni ciljni sektori i opći profil ispitanika Nije primjenjivo
 212 || Sažetak odgovora i njihovo uvažavanje Nije primjenjivo
 3)      PRAVNI ELEMENTI PRIJEDLOGA
 305 || ·                   Sažetak predloženih mjera Protokolom se osigurava potrebna izmjena Euro-mediteranskog sporazuma o zrakoplovstvu između Europske unije, njezinih država članica i Države Izraela nakon pristupanja Hrvatske EU-u 1. srpnja 2013.
 310 || ·                   Pravna osnova Članak 100. stavak 2. i članak 218. stavak 5. Ugovora o funkcioniranju Europske unije u vezi s člankom 6. stavkom 2. Akta o pristupanju.
 4)      Posljedice za proračun
 409 || Ne postoje nikakve posljedice za proračun Unije.
 5)      DODATNI PODACI
 570 || ·                   Detaljno obrazloženje prijedloga Od Vijeća se zahtijeva da odobri potpisivanje Protokola o izmjeni Euro-mediteranskog sporazuma o zrakoplovstvu između Europske unije, njezinih država članica i Države Izraela. Protokol se primjenjuje privremeno od datuma potpisivanja.
2014/0188 (NLE)
Prijedlog
ODLUKE VIJEĆA
o potpisivanju, u ime Europske unije i
njezinih država članica, i privremenoj primjeni Protokola o izmjeni
Euro-mediteranskog sporazuma o zrakoplovstvu između Europske unije i
njezinih država članica, s jedne strane, i vlade Države Izraela, s druge
strane, kako bi se uzelo u obzir pristupanje Republike Hrvatske Europskoj uniji
VIJEĆE EUROPSKE UNIJE,
uzimajući u obzir Ugovor o
funkcioniranju Europske unije, a posebno njegov članak 100. stavak 2. i
članak 218. stavak 5.,
uzimajući u obzir Akt o
pristupanju Hrvatske, a posebno njegov članak 6. stavak 2. drugi
podstavak,
uzimajući u obzir
prijedlog Europske komisije,
budući da:
(1)       Vijeće je 14. rujna
2012. ovlastilo Komisiju da u ime Unije i njezinih država članica i Republike
Hrvatske započne pregovore radi sklapanja Protokola o izmjeni Euro-mediteranskog sporazuma o zrakoplovstvu
između Europske unije i njezinih država članica, s jedne strane, i
vlade Države Izraela, s druge strane, kako bi se uzelo u obzir pristupanje
Republike Hrvatske Europskoj uniji („Protokol”).
(2)       Ti su pregovori uspješno
zaključeni  12. prosinca 2013.
(3)       Protokol bi trebalo potpisati
u ime Unije i njezinih država članica, podložno njegovu kasnijem
sklapanju.
(4)       U skladu s njegovim
člankom 3. stavkom 2., Protokol bi trebalo primjenjivati
privremeno.
DONIJELO JE OVU ODLUKU:
Članak 1.
1.           Ovime se u ime Europske unije
i njezinih država članica odobrava potpisivanje Protokola o izmjeni
Euro-mediteranskog sporazuma o zrakoplovstvu između Europske unije i
njezinih država članica, s jedne strane, i vlade Države Izraela, s druge
strane, kako bi se uzelo u obzir pristupanje Republike Hrvatske Europskoj
uniji, podložno sklapanju navedenog Protokola.
2.           Tekst Protokola priložen je
ovoj Odluci.
Članak 2.
Glavno tajništvo Vijeća za osobu/osobe
koju/koje odredi pregovarač Protokola izdaje instrument sa svim potrebnim
ovlastima za potpisivanje Protokola, podložno njegovu sklapanju.
Članak 3.
Protokol se primjenjuje privremeno, u skladu s njegovim
člankom 3. stavkom 2., od dana kada su ga stranke potpisale do
njegova stupanja na snagu.
Članak 4.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
PRILOG
Protokol o izmjeni Euro-mediteranskog
sporazuma o zrakoplovstvu između Europske unije i njezinih država
članica, s jedne strane, i vlade Države Izraela, s druge strane, kako bi
se uzelo u obzir pristupanje Republike Hrvatske Europskoj uniji
uz
prijedlog Odluke Vijeća
o potpisivanju, u ime Europske unije
i njezinih država članica, i privremenoj primjeni Protokola o izmjeni
Euro-mediteranskog sporazuma o zrakoplovstvu između Europske unije i
njezinih država članica, s jedne strane, i vlade Države Izraela, s druge
strane, kako bi se uzelo u obzir pristupanje Republike Hrvatske Europskoj uniji
PROTOKOL
o izmjeni
Euro-mediteranskog sporazuma o zrakoplovstvu
između Europske
unije i njezinih država članica, s jedne strane,
i vlade Države Izraela, s druge strane, kako bi se uzelo u obzir
pristupanje Republike Hrvatske Europskoj uniji
VLADA DRŽAVE
IZRAELA
s jedne strane;
i
REPUBLIKA AUSTRIJA,
KRALJEVINA BELGIJA,
REPUBLIKA BUGARSKA,
Republika
Hrvatska,
REPUBLIKA
CIPAR,
ČEŠKA REPUBLIKA,
KRALJEVINA DANSKA,
REPUBLIKA ESTONIJA,
REPUBLIKA FINSKA,
FRANCUSKA REPUBLIKA,
SAVEZNA REPUBLIKA NJEMAČKA,
HELENSKA REPUBLIKA,
MAĐARSKA,
IRSKA,
TALIJANSKA REPUBLIKA,
REPUBLIKA LATVIJA,
REPUBLIKA LITVA,
VELIKO VOJVODSTVO LUKSEMBURG,
REPUBLIKA MALTA,
KRALJEVINA NIZOZEMSKA,
REPUBLIKA POLJSKA,
PORTUGALSKA REPUBLIKA,
RUMUNJSKA,
SLOVAČKA REPUBLIKA,
REPUBLIKA SLOVENIJA,
KRALJEVINA ŠPANJOLSKA,
KRALJEVINA ŠVEDSKA,
UJEDINJENA KRALJEVINA VELIKE BRITANIJE I
SJEVERNE IRSKE,
kao stranke Ugovora o Europskoj uniji i
Ugovora o funkcioniranju Europske unije i kao države članice Europske
unije (dalje u tekstu: „države članice”),
i
EUROPSKA UNIJA,
s druge strane;
uzimajući u obzir pristupanje Republike
Hrvatske Europskoj uniji 1. srpnja 2013.,
SPORAZUMJELE SU SE:
Članak
1.
Republika Hrvatska stranka je
Euro-mediteranskog sporazuma o zrakoplovstvu potpisanog između vlade
Države Izraela i Europske unije i njezinih država članica 10. lipnja 2013.
(dalje u tekstu „Sporazum”).
Članak
2.
Tekst Sporazuma na hrvatskom jeziku koji je priložen
ovom Protokolu postaje vjerodostojan pod istim uvjetima kao i verzije na drugim
jezicima.
Članak
3.
1.
Stranke odobravaju ovaj Protokol u skladu sa svojim
internim postupcima i zakonodavstvom. Protokol stupa na snagu na dan stupanja
na snagu Sporazuma. Međutim, ako ovaj Protokol ugovorne stranke odobre
nakon dana stupanja na snagu Sporazuma, Protokol u tom slučaju stupa na
snagu u skladu s člankom 30. stavkom 2. Sporazuma.
2.         Ovaj Protokol čini sastavni dio Sporazuma i primjenjuje
se na privremenoj osnovi od dana kada su ga stranke potpisale.
Sastavljeno u ……….., u dva primjerka, dana ………
2014., na bugarskom, češkom, danskom, engleskom, estonskom, finskom,
francuskom, grčkom, hrvatskom, latvijskom, litavskom, mađarskom,
malteškom, nizozemskom, njemačkom, poljskom, portugalskom, rumunjskom,
slovačkom, slovenskom, španjolskom, švedskom, talijanskom i hebrejskom
jeziku, pri čemu je svaki od tih tekstova jednako vjerodostojan.
ZA DRŽAVE ČLANICE                              ZA VLADU DRŽAVE IZRAELA
ZA EUROPSKU UNIJU


				|

		52014PC0338

			Prijedlog ODLUKE VIJEĆA o utvrđivanju stajališta koje Unija treba donijeti na 25. sjednici Odbora za reviziju OTIF-a u pogledu određenih izmjena Konvencije o međunarodnom željezničkom prijevozu (COTIF) i njezinih dodataka /* COM/2014/0338 final - 2014/0172 (NLE) */

			   	OBRAZLOŽENJE
1.           KONTEKST PRIJEDLOGA
Cilj je predložene Odluke
Vijeća utvrditi stajalište Europske unije za sjednicu Odbora za reviziju
OTIF-a koja će se održati od 25. do 27. lipnja 2014. u pogledu
određenih izmjena Konvencije o međunarodnom željezničkom
prijevozu (COTIF) i njezinih Dodataka B (Jedinstvena pravila u ugovoru o
međunarodnom željezničkom prijevozu robe – CIM), D (Jedinstvena
pravila u ugovorima za korištenje vozila u međunarodnom željezničkom
prometu – CUV), E (Jedinstvena pravila u ugovoru za korištenje infrastrukture u
međunarodnom željezničkom prometu – CUI), F (Jedinstvena pravila u
validaciji tehničkih standarda i prihvaćanju jedinstvenih
tehničkih propisa primjenjivih na materijal za željezničke pruge koje
su namijenjene za korištenje u međunarodnom prometu – APTU), i G
(Jedinstvena pravila u tehničkom odobravanju materijala za
željezničke pruge za korištenje u međunarodnom prometu – ATMF) o
kojima će dotični odbor odlučivati.
2.           REZULTATI SAVJETOVANJA SA
ZAINTERESIRANIM STRANAMA I PROCJENE UTJECAJA
O izmjenama Dodatka G (ATMF) i
Dodatka D (CUV) raspravljalo se na nekoliko sastanaka posebnih radnih skupina u
okviru Međuvladine organizacije za međunarodni željeznički
prijevoz (OTIF). Na svim su sastancima aktivno sudjelovale Europska komisija i
Europska agencija za željeznice (ERA), kao i brojne države članice.
Međutim, o ostalim prijedlozima nije se raspravljalo na pripremnom
sastanku u okviru OTIF-a prije njihova predstavljanja Odboru za reviziju.
3.           PRAVNI ELEMENTI PRIJEDLOGA
Unija je pristupila COTIF-u u
srpnju 2011. na temelju Odluke Vijeća 2013/103/EU[1]. COTIF je miješani
sporazum u kojem su ugovorne strane Unija i sve države članice sa
željezničkom mrežom. U Prilogu III. Odluci uspostavljena su unutarnja
uređenja za Vijeće, države članice i Komisiju u postupku u
okviru OTIF-a. O pitanjima koja su u isključivoj nadležnosti EU-a, EU
glasuje s brojem glasova svih država članica koje su ugovorne strane
COTIF-a. Ukupno 26 država članica EU-a također su i države članice
OTIF-a. Međutim, 3 države članice EU-a nisu ratificirale COTIF 1999,
3 države članice nisu povukle svoje izjave o neprimjenjivanju Dodataka E
(CUI) i F (APTU) i 4 države članice EU-a nisu povukle svoje izjave o
neprimjenjivanju Dodatka G (ATMF) koje su podnijele kada ti dodaci još nisu
bili u skladu s pravom EU-a. Zbog toga te države članice EU-a ne mogu
glasovati o izmjenama koje se tiču odredbi koje one ne primjenjuju. OTIF
ima 46 aktivnih država članica (članstvo 2 preostale članice
opozvano je do ponovne uspostave međunarodnog željezničkog prometa).
U skladu s
člankom 35. pod naslovom VI. COTIF-a, nakon što Odbor za reviziju
donese odluku o izmjenama, izmjene stupaju na snagu za sve ugovorne strane
prvog dana dvanaestog mjeseca nakon mjeseca u kojem je glavni tajnik OTIF-a o
njima izvijestio ugovorne strane. Ugovorna strana može uložiti prigovor u roku
od četiri mjeseca od dana obavijesti. Ako prigovor uloži jedna
četvrtina ugovornih strana, izmjena ne stupa na snagu.
U ugovornim stranama koje su
uputile prigovore protiv odluke unutar predviđenog roka, primjena Dodatka
C obustavit će se u cijelosti od trenutka kada odluka stupi na snagu u
mjeri u kojoj se ona odnosi na promet s i među tim stranama. Međutim,
u slučaju prigovora na validaciju tehničkog standarda ili
prihvaćanja jedinstvenog tehničkog propisa, obustavljaju se samo
standardi ili propisi koji se odnose na promet s i među državama
članicama od trenutka stupanja odluka na snagu; isto se primjenjuje u
slučaju djelomičnog prigovora.
Ako strane ne podnesu dovoljan
broj prigovora, očekuje se da će izmjene u okviru tog prijedloga
stupiti na snagu dvanaesti mjesec nakon mjeseca u kojem je glavni tajnik OTIF-a
o njima izvijestio ugovorne strane. Od tog datuma, one će postati
obvezujućima za Uniju i države članice, čineći sastavni dio
pravne stečevine Unije.
Člankom 38. pod naslovom VII. COTIF-a
utvrđeno je da za potrebe ostvarivanja prava glasa i prava prigovora iz
članka 35. stavaka 2. i 4. regionalna organizacija, u ovom
slučaju Europska unija, uživa broj glasova jednak broju članica koje
su također države članice organizacije.
Prijedlog je sastavljen na
temelju odredbi Odluke Vijeća o pristupanju Europske unije Konvenciji o
međunarodnom željezničkom prijevozu (COTIF) (Odluka 2013/103/EU).
Pravnu osnovu predložene Odluke Vijeća čini članak 91.
UFEU-a zajedno s člankom 218. stavkom 9. UFEU-a.
U Prilogu Prijedlogu Odluke
Vijeća nalazi se detaljan popis predviđenih izmjena, uz koje se
navodi koje izmjene Unija, koju predstavlja glavni tajnik, može prihvatiti i
koje bi izmjene trebalo odbaciti na sjednici Odbora za reviziju jer zahtijevaju
daljnje razmatranje i/ili daljnje mjere kako bi bile u skladu s pravom EU-a.
Velik broj planiranih izmjena smatra se prikladnima za siguran i pouzdan
međunarodni željeznički promet, uzimajući u obzir tehnološki
napredak, te ih se stoga može podržati, dok neke izmjene (posebno one koji se
odnose na financiranje OTIF-a ili ugovore o prijevozu robe) ne utječu na
pravo EU-a.
Ako izmjene koje je donio Odbor
za reviziju nisu u skladu sa stajalištem Unije iz Priloga nacrtu Odluke, Unija
bi trebala uputiti prigovor u skladu s postupkom utvrđenim
člankom 35. stavkom 4. pod naslovom VI. COTIF-a kako bi se
izbjeglo stupanje na snagu takve izmjene.
2014/0172 (NLE)
Prijedlog
ODLUKE VIJEĆA
o utvrđivanju stajališta koje Unija
treba donijeti na 25. sjednici Odbora za reviziju OTIF-a u pogledu
određenih izmjena Konvencije o međunarodnom željezničkom
prijevozu (COTIF) i njezinih dodataka
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 91., zajedno s člankom 218.
stavkom 9.,
uzimajući u obzir prijedlog Europske
komisije,
budući da:
(1)       Unija je pristupila
Konvenciji o međunarodnom željezničkom prijevozu od 9. svibnja 1980.
kako je izmijenjena Protokolom iz Vilniusa od 3. lipnja 1999. (dalje u tekstu
„Konvencija COTIF-a”), na temelju Odluke Vijeća 2013/103/EU od 16. lipnja
2011. o potpisivanju i sklapanju Sporazuma između Europske unije i
Međuvladine organizacije za međunarodni željeznički prijevoz
(OTIF) o pristupanju Europske unije prethodno navedenoj Konvenciji[2].
(2)       Sve države članice, uz
iznimku Cipra i Malte, primjenjuju Konvenciju COTIF-a.
(3)       Očekuje se da će
Odbor za reviziju, osnovan u skladu s člankom 13. stavkom 1. Konvencije
COTIF-a, na svojoj 25. sjednici koja će se održati od 25. do 27. lipnja
2014. odlučiti o određenim izmjenama Konvencije COTIF-a i njezinih
dodataka B (Jedinstvena pravila u ugovoru o međunarodnom željezničkom
prijevozu robe – CIM), D (Jedinstvena pravila u ugovorima za korištenje vozila
u međunarodnom željezničkom prometu – CUV), E (Jedinstvena pravila u
ugovoru za korištenje infrastrukture u međunarodnom željezničkom
prometu – CUI), F (Jedinstvena pravila u validaciji tehničkih standarda i
prihvaćanju jedinstvenih tehničkih propisa primjenjivih na materijal
za željezničke pruge koje su namijenjene za korištenje u međunarodnom
prometu – APTU), i G (Jedinstvena pravila u tehničkom odobravanju
materijala za željezničke pruge za korištenje u međunarodnom prometu
– ATMF).
(4)       Ciljevi su izmjena Konvencije
COTIF-a (a) ažuriranje zadaća Odbora tehničkih stručnjaka i
upućivanje na definiciju „posjednika” u skladu s pravom EU-a i (b)
preinaka pravila o financiranju OTIF-a, njegovoj reviziji i izvješćivanju,
kao i manje upravne promjene.
(5)       Cilj je izmjena Dodatka B
(CIM) davanje prednosti elektroničkom obliku tovarnog lista i
pratećih dokumenata te pojašnjenje određenih odredbi ugovora o
prijevozu.
(6)       Cilj izmjena Dodatka D (CUV)
koje je predstavio glavni tajnik OTIF-a pojašnjenje je uloge posjednika i
subjekta nadležnog za održavanje u ugovorima o korištenju vozila u
međunarodnom željezničkom prometu. Francuska je podnijela odvojeni
prijedlog u vezi s odgovornošću za štetu koju je prouzročilo vozilo.
(7)       Cilj je izmjena Dodatka G
(ATMF) ažuriranje odredbi u pogledu tehničkog odobravanja materijala za
željezničke pruge koje se primjenjuju u međunarodnom prometu,
pojašnjavanje funkcija i odnosa između ugovorne države, nadležnog tijela i
subjekta za procjenu, kao i usklađivanje uvjeta u skladu s pravom EU-a.
(8)       Cilj je izmjena Dodatka F
(APTU) održavanje dosljednosti s revidiranim Dodatkom G.
(9)       Cilj izmjena Dodatka E (CUI)
koje je predložio CIT proširenje je područja primjene jedinstvenih pravila
o ugovoru za korištenje infrastrukture za usluge domaćeg željezničkog
prometa, stvaranje pravne osnove za opće uvjete korištenja
željezničke infrastrukture i proširenje odgovornosti upravitelja
infrastrukture za oštećenja ili gubitke uzrokovane infrastrukturom.
(10)     Glavni tajnik OTIF-a
također predlaže uredničke promjene kojima bi se izraz „Europske
zajednice” nadomjestio izrazom „Europska unija” u čitavoj Konvenciji
COTIF-a i njezinim Dodacima.
(11)     Većina je predloženih
izmjena u skladu sa zakonom i strateškim ciljevima Europske unije te bi ih
stoga Unija trebala podržati. Određene izmjene ne utječu na pravo
EU-a te se za njih ne treba utvrditi stajalište na razini EU-a. Naposljetku,
neke izmjene treba se dodatno razmotriti unutar Europske unije i trebalo bi ih
odbaciti na ovom sastanku Odbora za reviziju. Budu li potonje izmjene odobrene
bez preinaka koje su prihvatljive za Uniju, Unija će uputiti prigovor
slijedeći postupak utvrđen člankom 35. stavkom 4. Konvencije
COTIF-a.
DONIJELO JE OVU ODLUKU:
Članak 1.
Stajalište Europske unije
1.         Stajalište koje Europska unija treba zauzeti na 25. sjednici
Odbora za reviziju u okviru Konvencije o međunarodnom željezničkom
prijevozu mora biti u skladu s Prilogom ovoj Odluci.
2.         Manje izmjene dokumenata navedenih u Prilogu ovoj Odluci
mogu se dogovoriti s predstavnicima Unije u spomenutom tijelu bez daljnje
odluke Vijeća.
Članak 2.
Nakon donošenja, odluka Odbora za reviziju
objavljuje se u Službenom listu Europske unije.
Članak 3.
Stupanje na snagu
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               Odluka Vijeća od 16. lipnja 2011. o potpisivanju i
sklapanju Sporazuma između Europske unije i Međuvladine organizacije
za međunarodni željeznički prijevoz o pristupanju Europske unije
Konvenciji o međunarodnom željezničkom prijevozu (COTIF) od 9.
svibnja 1980., kako je izmijenjena Protokolom iz Vilniusa od 3. lipnja 1999.,
SL L 51 od 23.2.2013., str. 1.
[2]               SL L 51, 23.2.2013., str. 1.
PRILOG
Prijedlogu
Odluke Vijeća
o utvrđivanju stajališta koje
Unija treba donijeti na 25. sjednici Odbora za reviziju OTIF-a u pogledu
određenih izmjena Konvencije o međunarodnom željezničkom
prijevozu (COTIF) i njezinih dodataka

1.
Uvod

Glavno tajništvo (SG) OTIF-a sazvalo je 25.
sjednicu Odbora za reviziju (RC) COTIF-a 99 u Bernu 25. – 27. lipnja 2014.
Cilj je ovog radnog dokumenta razviti
usklađeno stajalište EU-a koje će se predstaviti na sjednici RC-a.
Dokument je pripremio DG MOVE uz pomoć ostalih uključenih službi
Komisije (TAXUD, SANCO, SJ, SG).

2.
Referentni dokumenti

Dokumenti koji se odnose na točke dnevnog
reda poslani su državama članicama OTIF-a 25. travnja 2014. te su dostupni
na web-mjestu OTIF-a na sljedećoj poveznici: http://otif.org/en/law/revision-committee/working-documents.html.

3.
Napomene o svakoj točki dnevnog reda

Točka 1. Otvaranje sjednice i utvrđivanje kvoruma
Dokument:
ne postoji.
Nadležnost:
zajednička.
Glasačka
prava izvršava: nije primjenjivo.
Preporučeno usklađeno stajalište: ne
postoji.
U Odboru za reviziju kvorum postoji kada je
većina država članica koje imaju pravo glasa zastupljena za vrijeme
glasovanja. Međutim, u obzir se treba uzeti članak 13. stavak 3.
Konvencije prema kojem države članice koje su dale izjavu o
neprimjenjivanju jednog ili više dodataka nemaju pravo glasa u pogledu izmjena
tog dodatka.
Sljedeće države članice nisu povukle
svoje izjave o neprimjenjivanju određenih dodataka:
Pakistan, Rusija (u pogledu CIV-a, RID-a, CUV-a,
CUI-ja, APTU-a i ATMF-a), Gruzija (u pogledu CUV-a, CUI-ja, APTU-a i ATMF-a),
Češka, Norveška, Slovačka, Ujedinjena Kraljevina (u pogledu CUI-ja,
APTU-a i ATMF-a), Francuska (u pogledu ATMF-a).
Kada se razmatraju izmjene odgovarajućih
dodataka, broj država članica koje su dale izjavu o neprimjenjivanju
predmetnog dodatka mora se oduzeti od broja aktivnih članica OTIF-a (46)
radi utvrđivanja kvoruma u pogledu glasovanja o predmetnom dodatku.
U slučaju nadležnosti EU-a, EU može
glasovati u ime svih svojih članica koje imaju pravo glasa, bez obzira na
fizičku prisutnost tih članica na glasovanju. Stoga, kvorum se može
razlikovati u slučajevima kada EU zastupa svoje države članice i kada
države članice EU-a same glasuju.
Točka 2. Izbor predsjednika i potpredsjednika
Dokument:
ne postoji.
Nadležnost:
zajednička.
Glasačka
prava koriste: države članice.
Preporučeno usklađeno stajalište: ne
postoji.
Točka 3. Prihvaćanje dnevnog reda
Dokument:
CR 25/3.
Nadležnost:
zajednička.
Glasačka
prava koriste: države članice.
Preporučeno usklađeno stajalište: ne
postoji.
Točka 4. Djelomična revizija COTIF-a – Temeljna Konvencija
Dokumenti:  CR 25/4, CR 25/4
Add. 1.
Nadležnost:
zajednička.
Glasačka
prava koriste: države članice.
Preporučeno usklađeno stajalište: ne
postoji.
Izmjene članka 3. (Međunarodna
suradnja) treba podržati (urednička promjena kojom se upućivanje na
„Europske zajednice” treba zamijeniti upućivanjem na „Europsku uniju”).
Izmjene članka 12. (Izvršenje
presuda. Prilog) treba podržati jer se njima izmjenjuje definicija „posjednika”
u skladu s pravom EU-a.
Izmjene članka 20. (Odbor
tehničkih stručnjaka) treba podržati jer su potrebne za ažuriranje
jedinstvenih pravila APTU-a i ATMF-a kako bi bila u skladu s pravom EU-a.
Ostale izmjene: stajalište EU-a nije potrebno
jer se ove izmjene odnose na financiranje organizacije ili na reviziju ili jer
one uključuju administrativne promjene u pogledu programa rada, godišnjeg
izvješća i popisa linija ili usluga, koje ne utječu na pravo EU-a.
Točka 5. Djelomična revizija dodatka B (CIM UR)
Dokumenti: CR 25/5, CR
25/5 Add. 1, CR 25/5 Add. 2, CR 25/5.1.
Nadležnost:
zajednička.
Glasačka
prava koristi: EU za članke 6. i 6.a, države članice za ostale
članke.
Preporučeno usklađeno stajalište: ne
postoji.
Izmjene članka 6. i novog članka 6.a
odnose se na zakonodavstvo EU-a zbog upotrebe tovarnog lista i pratećih
dokumenata u carinskim te sanitarnim i fitosanitarnim (SPS) postupcima. EU se
slaže s namjerom OTIF-a da se prednost da elektroničkom obliku tovarnih
listova. Međutim, u ovom trenutku donošenje tih izmjena može dovesti do
neželjenih posljedica. Sadašnji pojednostavljeni postupak za carinski
željeznički provoz moguć je samo uz dokumente u papirnatom obliku.
Stoga, ako željeznice odaberu elektronički tovarni list, morat će se
koristiti standardnim postupkom provoza i novim, kompjuteriziranim provoznim
sustavom (NCTS). Komisija je započela pripreme za raspravu radne skupine o
upotrebi elektroničkih dokumenata za provoz na temelju Carinskog zakonika
Unije. Uvodni sastanak te radne skupine održat će se 4. i 5. lipnja 2014.
EU se slaže i s namjerom da se prateći dokumenti dostavljaju u
elektroničkom obliku. Međutim, u važećem zakonodavstvu EU-a ne
postoji pravna osnova za dostavljanje dokumenata uz robu koja je povezana sa
SPS-om (npr. Zajednički veterinarski dokument o ulasku, Zajednički
ulazni dokument) u elektroničkom obliku, te se stoga njih mora dostaviti u
papirnatom obliku. Komisija je pripremila nacrt uredbe kojom bi se
omogućilo elektroničko izdavanje potvrda i a o njemu se
trenutačno raspravlja u Vijeću i Parlamentu. Predviđa se da
će se ta uredba (Uredba o službenom nadzoru) donijeti do kraja 2015. /
početka 2016., međutim, postojat će prijelazno razdoblje za
provedbu.
EU stoga predlaže da se na sadašnjem RC-u ne
donosi odluka o tim točkama te da OTIF nastavi suradnju s EU-om po ovom
pitanju kako bi se našlo dobro pripremljeno rješenje za predstojeću
reviziju CIM-a koje bi u idealnim uvjetima bilo usklađeno s novim UCC-om i
njegovim provedbenim odredbama koje stupaju na snagu 1. svibnja 2016.
Određeni elektronički postupci mogu se postupno uvoditi u razdoblju
od 2016. do 2020. u skladu s člankom 278. UCC-a.
Ostale izmjene: stajalište EU-a nije potrebno
jer te odredbe ne utječu na pravo EU-a.
Točka 6. Elektronički dokumenti o prijevozu opasnih tvari –
informacije o radu Odbora stručnjaka RID
Dokument: CR 25/6.
Nadležnost:
EU.
Glasačka
prava koristi: nije primjenjivo.
Preporučeno
usklađeno stajalište: uzeti u obzir podatke.
Točka 7. Djelomična revizija dodatka D (CUV UR)
Dokumenti:
CR 25/7, CR 25/7 Add. 1, CR 25/7 Add. 2.
Nadležnost:
zajednička.
Glasačka
prava koristi: EU.
Preporučeno stajalište EU-a: izmjene
članaka 2. i 9. trebaju se podržati jer se njima pojašnjavaju uloge
posjednika i subjekta nadležnog za održavanje u skladu s pravom EU-a.
Međutim, potrebna je daljnja analiza prijedloga za izmjenu
članka 7. koji je podnijela Francuska u pogledu odgovornosti osobe
koja je osigurala vozilo za upotrebu za prijevozno sredstvo u slučaju
oštećenja uzrokovanog kvarom vozila jer se njezini mogući učinci
na druge instrumente COTIF-a, koji također mogu utjecati na zakonodavstvo
EU-a, nisu mogli detaljno procijeniti. Komisija smatra i da bi se o
prijedlozima država članica EU-a koji bi mogli utjecati na pravo EU-a
trebalo raspravljati unutar EU-a prije nego što se podnesu OTIF-u. Na ovoj
sjednici Odbora za reviziju EU stoga nije u mogućnosti podržati taj
prijedlog za izmjenu.
Točka 8. Revizija Dodatka G (ATMF UR)
Dokumenti: CR 25/8, CR
25/8 Add. 1, CR 25/8 Add. 2.
Nadležnost:
EU.
Glasačka
prava koristi: EU.
Preporučeno usklađeno stajalište: vidi
radni dokument za COTIF-CTE7. Položaj će se morati ažurirati
uzimajući u obzir rezultate sastanka CTE-a koji će se održati 4. - 5.
lipnja 2014.
Točka 9. Djelomična revizija dodatka F (APTU UR)
Dokumenti:
Nastavno na: CR 25/9, CR 25/9 Add. 1.
Nadležnost:
EU.
Glasačka
prava koristi: EU.
Preporučeno usklađeno stajalište:
uredničke izmjene se podržavaju.
Točka 10. Ovlaštenje za konsolidaciju izvještaja s objašnjenjem
Dokument: CR 25/10.
Nadležnost:
zajednička.
Glasačka
prava koriste: države članice.
Preporučeno stajalište EU-a: podržava se.
Točka 11. Uredničke izmjene
Dokument: CR 25/11.
Nadležnost:
zajednička.
Glasačka
prava koristi: EU.
Preporučeno usklađeno stajalište:
podržava se.
Točka 12. Djelomična revizija Dodatka E (CUI UR)
Dokument:
CR 25/12.
Nadležnost:
EU.
Glasačka
prava koristi: EU.
Preporučeno usklađeno stajalište:
izmjene se odbijaju. Izmjene koje je predložio CIT uključuju proširenje
područja primjene CUI-ja na domaće operacije, uvođenje ugovorno
obvezujućih općih uvjeta i proširenje odgovornosti upravitelja
infrastrukture za štetu. Moglo bi ih se dodatno razmotriti, ali s obzirom na to
da se o njima nije raspravljalo ni na jednom unutarnjem forumu OTIF-a prije
Odbora za reviziju, njihov učinak nije se mogao detaljno procijeniti.
Izmjena CUI-ja (koji je trenutačno u skladu s propisima EU-a) na ovoj
sjednici RC-a čini se prijevremenom bez odgovarajuće pripreme.
Točka 13. Poslovnik radnih skupina Odbora za reviziju u odnosu na
dodatke A, B, D i E
Dokument:
CR 25/13.
Nadležnost:
zajednička.
Glasačka
prava koristi: EU.
Preporučeno usklađeno stajalište:
podržava se.
Točka 14. Informacije o budućem radu.
Dokument:
CR 25/14 (još nije dostupan).
Nadležnost:
zajednička.
Glasačka
prava koristi: nije primjenjivo.
Preporučeno usklađeno stajalište:
utvrđuje se na licu mjesta.


				|

		52014PC0136

			Prijedlog ODLUKE VIJEĆA o stajalištu koje je u ime Europske unije potrebno donijeti u Općoj komisiji za ribarstvo u Sredozemnome moru (GFCM) /* COM/2014/0136 final - 2014/0071 (NLE) */

			   	OBRAZLOŽENJE
1.           KONTEKST PRIJEDLOGA
Europska unija kao i Bugarska, Cipar,
Francuska, Grčka, Hrvatska; Italija, Malta, Rumunjska, Slovenija i
Španjolska ugovorne su strane Sporazuma o osnivanju Opće komisije za
ribarstvo u Sredozemnome moru (GFCM). GFCM je nadležan za očuvanje ribljih
resursa u Sredozemnome moru i upravljanje njima. Europska unija postala je
ugovorna strana GFCM-a 1998.
U skladu s člankom 218. stavkom 9.
Ugovora o funkcioniranju Europske unije, stajalište koje u ime Unije trebaju
donijeti RFMO-ovi, kao u slučaju kada su pozvani donositi akte koji
proizvode pravne učinke, uz iznimku akata kojima se dopunjuje ili mijenja
njihov institucionalni okvir, mora biti doneseno odlukom Vijeća na
prijedlog Komisije.
Takvo stajalište u okviru RFMO-a trenutačno
se temelji na dvostupanjskom pristupu. Odlukom Vijeća utvrđuju se
vodeća načela i smjernice stajališta Unije na višegodišnjoj osnovi,
uzimajući u obzir da se ono nakon toga usklađuje za svaki godišnji
sastanak na temelju neslužbenih dokumenata Komisije o kojima će
raspravljati radna skupina Vijeća.
U pogledu GFCM-a, Odlukom Vijeća 7265/09
od 19. ožujka 2009. predviđa se revizija stajališta Unije prije godišnjeg
sastanka 2014. Stoga se ovim prijedlogom nastoji utvrditi stajalište Unije u
okviru GFCM-a za razdoblje od 2014. do 2019. te na taj način zamijeniti
Odluku Vijeća 7265/09 od 19. ožujka 2009. kojom je obuhvaćeno
razdoblje od 2009. do 2014.
Svrha revizije jest ugrađivanje
načela i smjernica nove zajedničke ribarstvene politike (ZRP) kako je
utvrđeno u Uredbi (EU) br. 1380/2013 Europskog parlamenta i Vijeća[1], uzimajući u obzir
i ciljeve Komunikacije Komisije o vanjskoj dimenziji ZRP-a[2]. Osim toga, stajalište
Unije usklađeno je s Ugovorom iz Lisabona. Konačno, stajalište je
usklađeno u mjeri u kojoj je to moguće, uzimajući u obzir
specifičnosti raznih RFMO-ova.
Kao što je to slučaj sa trenutačnim
stajalištima, sljedeći „pregovarački mandat” sadržava načela i
smjernice. Nadalje, uvodi se standardni postupak za godišnje utvrđivanje
stajališta Unije, kako su zatražile države članice za nedavno
usklađena stajališta.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Vanjska dimenzija ZRP-a bila je dijelom ocjene
utjecaja za prijedloge reformi ZRP-a. Načela i smjernice dogovoreni za
novi ZRP jednostavno se prenašaju u revidirana stajališta.
3.           PRAVNI ELEMENTI PRIJEDLOGA
Sljedeća Odluka temelji se na Ugovoru o
funkcioniranju Europske unije, a posebno na članku 43. stavku 2. u vezi s
člankom 218. stavkom 9. kojim se predviđa da Vijeće na prijedlog
Komisije donosi odluku o utvrđivanju stajališta koja u ime Unije treba
donijeti tijelo osnovano na temelju sporazuma kada je to tijelo pozvano
donositi akte koji proizvode pravne učinke. To se primjenjuje na
stajalište koje u ime Unije treba donijeti Komisija u okviru GFCM-a.
Uredba (EU) br. 1380/2013 Europskog parlamenta
i Vijeća[3]
pravna je osnova za utvrđivanje načela koja će se odraziti u
ovom pregovaračkom mandatu.
Sljedeća Odluka kojom je obuhvaćeno
razdoblje od 2014. do 2019. zamjenjuje Odluku Vijeća 7265/09 kojom je
obuhvaćeno razdoblje od 2009. do 2014.
2014/0071 (NLE)
Prijedlog
ODLUKE VIJEĆA
o stajalištu koje je u ime Europske unije
potrebno donijeti u Općoj komisiji za ribarstvo u Sredozemnome moru (GFCM)
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 43. stavak 2. u vezi s
člankom 218. stavkom 9.,
uzimajući u obzir prijedlog Europske
komisije,
budući da:
(1)       Člankom 38. Ugovora o
funkcioniranju Europske unije u vezi s njegovim člankom 39. predviđa
se da je jedan od ciljeva zajedničke ribarstvene politike osigurati
dostupnost opskrbe.
(2)       Uredbom (EU) br.
1380/2013 Europskog parlamenta i Vijeća[4]
predviđa se da Unija osigurava da su aktivnosti u ribarstvu i akvakulturi
dugoročno ekološki održive i da se njima upravlja na način koji je u
skladu s ciljevima postizanja gospodarskih i društvenih koristi te koristi za
zapošljavanje i pridonošenja dostupnosti opskrbe hranom. Osim toga
predviđa se da Unija primjenjuje načelo opreza u pristupu upravljanju
ribarstvom i nastoji osigurati da se iskorištavanjem živih morskih bioloških
resursa obnavljaju i održavaju populacije izlovljavanih vrsta iznad razina koje
mogu osigurati najviši održivi prinos. Njome se predviđa i da Unija
nastoji poduzimati mjere upravljanja i očuvanja koje se temelje na
najboljim dostupnim znanstvenim savjetima, promicati ribolovne metode koje
pridonose selektivnijem ribolovu i izbjegavanju te smanjenju, koliko je
moguće, neželjenih ulova, baviti se ribolovom s manjim utjecajem na morski
ekološki sustav i ribolovne resurse te postupno eliminirati odbačene
ulove. Osim toga, Uredbom se izričito predviđa da Unija ta
načela primjenjuje u svojoj vanjskoj politici.
(3)       Europska unija kao i
Bugarska, Cipar, Francuska, Grčka, Hrvatska; Italija, Malta, Rumunjska,
Slovenija i Španjolska ugovorne su strane Sporazuma o osnivanju Opće
komisije za ribarstvo u Sredozemnome moru (GFCM). GFCM je nadležan za donošenje
mjera za očuvanje i upravljanje koje su osmišljene kako bi se osiguralo
dugoročno očuvanje i održivo iskorištavanje ribolovnih resursa u
području primjene Sporazuma o GFCM-u i zaštitili morski ekološki sustavi u
kojima se ti resursi nalaze. Te mjere mogu za Uniju postati obvezujuće.
(4)       U skladu s člankom 218.
stavkom 9. Ugovora o funkcioniranju Europske unije, stajalište koje je u ime
Unije potrebno donijeti u regionalnim organizacijama za upravljanje u ribarstvu
kada su pozvane donositi akte koji proizvode pravne učinke, uz iznimku
akata kojima se dopunjuje ili mijenja njihov institucionalni okvir, mora biti
doneseno odlukom Vijeća na prijedlog Komisije.
(5)       Zbog razvojne prirode
ribolovnih resursa u području primjene Sporazuma o GFCM-u i
posljedične potrebe da se stajalištem Unije uzme u obzir novi razvoj
događanja, uključujući statističke, biološke i druge
podatke koji se predstavljaju prije ili tijekom godišnjeg sastanka GFCM-a, za
godišnje utvrđivanje stajališta Unije potrebno je uspostaviti postupke u
skladu s načelom lojalne suradnje među institucijama Unije, sadržanom
u članku 13. stavku 2. UEU-a,
DONIJELA JE OVU ODLUKU:
Članak 1.
Stajalište koje treba zauzeti Europska unija na godišnjem sastanku
GFCM-a kada je to tijelo pozvano donositi odluke koje imaju pravni učinak
utvrđeno je u Prilogu I. ovoj Odluci.
Članak 2.
Godišnje
utvrđivanje stajališta Unije na godišnjem sastanku GFCM-a provodi se u
skladu s Prilogom II. ovoj Odluci.
Članak 3.
Stajalište Unije utvrđeno u Prilogu I. ovoj Odluci Vijeće
ocjenjuje i, ako je potrebno, revidira na prijedlog Komisije, najkasnije do
godišnjeg sastanka GFCM-a 2019.
Članak
4.
Ova Odluka zamjenjuje Odluku Vijeća 7265/09 od 19. ožujka 2009.
Članak 5.
Ova Odluka stupa na snagu XXX.
Sastavljeno u Bruxellesu
                                                                       Za
Vijeće
                                                                       Predsjednik
[1]               Uredba (EU) br. 1380/2013 Europskog parlamenta i
Vijeća o zajedničkoj ribarstvenoj politici, izmjeni uredaba
Vijeća (EZ) br. 1954/2003 i (EZ) br. 1224/2009 i stavljanju izvan snage
uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ
(SL L 354, 28.12.2013., str. 22.).
[2]               COM(2011)424 od 13.7.2011.
[3]               Uredba (EU) br. 1380/2013 Europskog parlamenta i
Vijeća o zajedničkoj ribarstvenoj politici, izmjeni uredaba
Vijeća (EZ) br. 1954/2003 i (EZ) br. 1224/2009 i stavljanju izvan snage
uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ
(SL L 354, 28.12.2013., str. 22.).
[4]               Uredba (EU) br. 1380/2013 Europskog parlamenta i
Vijeća o zajedničkoj ribarstvenoj politici, izmjeni uredaba
Vijeća (EZ) br. 1954/2003 i (EZ) br. 1224/2009 i stavljanju izvan snage
uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ
(SL L 354, 28.12.2013., str. 22.).


				|

		52014PC0691

			Prijedlog ODLUKE VIJEĆA o potpisivanju Protokola o izmjeni Sporazuma o pomorskom prometu između Europske zajednice i njezinih država članica, s jedne strane, i vlade Narodne Republike Kine, s druge strane, kako bi se uzelo u obzir pristupanje Republike Hrvatske Europskoj uniji /* COM/2014/0691 final - 2014/0326 (NLE) */

			   	OBRAZLOŽENJE
1.           KONTEKST PRIJEDLOGA
U skladu s Aktom o pristupanju Republike
Hrvatske[1],
Hrvatska će pristupiti sporazumima koje su prije pristupanja Hrvatske
države članice EU-a i Unija sklopile ili potpisale s jednom ili više
trećih zemalja putem protokola uz te sporazume. Odlukom Vijeća od
14. rujna 2012.[2]
Komisija je ovlaštena otvoriti pregovore s predmetnim trećim zemljama kako
bi se sklopili odgovarajući protokoli.
Sporazum o pomorskom prometu između
Europske zajednice i njezinih država članica i vlade Narodne Republike
Kine potpisan je u Bruxellesu 6. prosinca 2002. i sklopljen Odlukom
Vijeća od 28. siječnja 2008., a stupio je na snagu
1. ožujka 2008.
Slijedom toga, Komisija je vodila pregovore o
Protokolu na temelju pregovaračkih smjernica koje je donijelo Vijeće
14. rujna 2012. i uz savjetovanje s posebnim odborom kojeg je
imenovalo Vijeće. Komisija i kineski predstavnici parafirali su nacrt
Protokola u Bruxellesu 20. lipnja 2014.
Nakon pregovora s Narodnom Republikom Kinom,
podnose se sljedeći zasebni prijedlozi:
i.          Prijedlog Odluke Vijeća o potpisivanju Protokola uz
Sporazum (dalje u tekstu: „Protokol”)
ii.         Prijedlog Odluke Vijeća o sklapanju Protokola, koji
Vijeće treba prihvatiti pravovremeno nakon potpisivanja Protokola.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Pregovori s Narodnom Republikom Kinom uspješno
su zaključeni parafiranjem Protokola 20. lipnja 2014.
3.           PRAVNI ELEMENTI PRIJEDLOGA
Protokolom Republika Hrvatska postaje ugovorna
stranka Sporazuma i njime su predviđene potrebne jezične prilagodbe
Sporazuma koje proizlaze iz pristupanja Republike Hrvatske. Nema sadržajnih
izmjena Sporazuma.
Komisija od Vijeća traži da u ime
Europske unije i njezinih država članica odobri potpisivanje Protokola uz
Sporazum o pomorskom prometu između Europske zajednice i njezinih država
članica, s jedne strane, i vlade Narodne Republike Kine, s druge strane,
kako bi se uzelo u obzir pristupanje Hrvatske Europskoj uniji.  Vijeće
će drugi prijedlog o sklapanju Protokola razmotriti pravovremeno nakon
potpisivanja Protokola.
2014/0326 (NLE)
Prijedlog
ODLUKE VIJEĆA
o potpisivanju Protokola o izmjeni Sporazuma
o pomorskom prometu između Europske zajednice i njezinih država
članica, s jedne strane, i vlade Narodne Republike Kine, s druge strane,
kako bi se uzelo u obzir pristupanje Republike Hrvatske Europskoj uniji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 100. stavak 2. u vezi s
člankom 218. stavkom 5.,
uzimajući u obzir Akt o pristupanju
Republike Hrvatske, a posebno njegov članak 6. stavak 2.,
uzimajući u obzir prijedlog Europske
komisije,
budući da:
(1)
Sporazum o pomorskom prometu između Europske
zajednice i njezinih država članica, s jedne strane, i vlade Narodne
Republike Kine, s druge strane (dalje u tekstu „Sporazum”) potpisan je u
Bruxellesu 6. prosinca 2002., sklopljen je
28. siječnja 2008.[3]
i stupio je na snagu 1. ožujka 2008.
(2)
Vijeće je 14. rujna 2012. ovlastilo
Komisiju za pregovore o Protokolu o izmjeni Sporazuma s Kinom kako bi se uzelo
u obzir pristupanje Republike Hrvatske.
(3)
Protokol je parafiran u Bruxellesu
20. lipnja 2014.
(4)
Protokol stoga treba potpisati do završetka
postupaka za njegovo formalno sklapanje,
DONIJELO JE OVU ODLUKU:
Članak 1.
1.         Ovime se u ime Unije i njezinih država članica odobrava
potpisivanje Protokola o izmjeni Sporazuma o pomorskom prometu između
Europske zajednice i njezinih država članica, s jedne strane, i vlade
Narodne Republike Kine, s druge strane, kako bi se uzelo u obzir pristupanje
Republike Hrvatske Europskoj uniji, podložno njegovu sklapanju.
2.         Tekst Protokola priložen je ovoj
Odluci.
Članak 2.
Predsjednik Vijeća određuje osobu
(-e) ovlaštenu (-e) potpisati Protokol u ime Europske unije i njezinih država
članica.
Članak 3.
Ova Odluka stupa na snagu
na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 112, 24.4.2012., str. 21.
[2]               13351/12
[3]               SL L 46, 21.2.2008., str. 23.
PRILOG
PROTOKOL O IZMJENI SPORAZUMA O POMORSKOM
PROMETU IZMEĐU EUROPSKE ZAJEDNICE I NJEZINIH DRŽAVA ČLANICA, S JEDNE
STRANE, I VLADE NARODNE REPUBLIKE KINE, S DRUGE STRANE
Prijedlogu Odluke Vijeća
o potpisivanju Protokola o izmjeni
Sporazuma o pomorskom prometu između Europske zajednice i njezinih država
članica, s jedne strane, i vlade Narodne Republike Kine, s druge strane,
kako bi se uzelo u obzir pristupanje Republike Hrvatske Europskoj uniji
KRALJEVINA BELGIJA,
REPUBLIKA BUGARSKA,
ČEŠKA REPUBLIKA,
REPUBLIKA HRVATSKA,
KRALJEVINA DANSKA,
SAVEZNA REPUBLIKA
NJEMAČKA,
REPUBLIKA ESTONIJA,
HELENSKA REPUBLIKA,
KRALJEVINA ŠPANJOLSKA,
FRANCUSKA REPUBLIKA,
IRSKA,
TALIJANSKA REPUBLIKA,
REPUBLIKA CIPAR,
REPUBLIKA LATVIJA,
REPUBLIKA LITVA,
VELIKO VOJVODSTVO LUKSEMBURG,
REPUBLIKA MAĐARSKA,
REPUBLIKA MALTA,
KRALJEVINA NIZOZEMSKA,
REPUBLIKA AUSTRIJA,
REPUBLIKA POLJSKA,
PORTUGALSKA REPUBLIKA,
RUMUNJSKA,
REPUBLIKA SLOVENIJA,
SLOVAČKA REPUBLIKA,
REPUBLIKA FINSKA,
KRALJEVINA ŠVEDSKA,
UJEDINJENA KRALJEVINA VELIKE
BRITANIJE I SJEVERNE IRSKE,
dalje u tekstu „države članice”, koje zastupa Vijeće Europske
unije, i
EUROPSKA UNIJA, dalje u tekstu „Unija”, koju zastupa Vijeće
Europske unije, s jedne strane, i
VLADA NARODNE REPUBLIKE KINE, s druge strane,
UZIMAJUĆI U OBZIR pristupanje Republike Hrvatske Europskoj uniji
1. srpnja 2013.,
SPORAZUMJELI SU SE KAKO SLIJEDI:
ČLANAK 1.
Republika Hrvatska postaje stranka Sporazuma o pomorskom prometu
između Europske zajednice i njezinih država članica, s jedne strane,
i vlade Narodne Republike Kine, s druge strane, koji je potpisan u Bruxellesu
6. prosinca 2002. te je stupio na snagu 1. ožujka 2008. (dalje u
tekstu „Sporazum”).
ČLANAK 2.
Tekstovi Sporazuma na hrvatskom jeziku, koji je priložen ovom
Protokolu, postaju vjerodostojni pod istim uvjetima kao i verzije na drugim
jezicima koje su sastavljene u skladu s člankom 14. Sporazuma.
ČLANAK 3.
Ugovorne stranke obavješćuju jedna drugu putem diplomatskih kanala
o ostvarenju unutarnjih pravnih postupaka za stupanje na snagu ovog Protokola.
Ovaj Protokol stupa na snagu na dan primitka posljednje pisane obavijesti.
ČLANAK 4.
Protokol je sastavljen u xxxx, dana xx mjeseca yy godine
dvije tisuće i zz, u dva primjerka, na bugarskom,
češkom, danskom, engleskom, estonskom, finskom, francuskom, grčkom,
hrvatskom, latvijskom, litavskom, mađarskom, malteškom, nizozemskom,
njemačkom, poljskom, portugalskom, rumunjskom, slovačkom, slovenskom,
španjolskom, švedskom, talijanskom i kineskom jeziku, pri čemu je svaki od
tih tekstova jednako vjerodostojan.
 ZA DRŽAVE ČLANICE ZA EUROPSKU UNIJU || ZA VLADU NARODNE REPUBLIKE KINE


				|

		52013PC0697

			Prijedlog ODLUKE VIJEĆA o stajalištu koje Unija treba zauzeti u Upravnom odboru Gospodarskog povjerenstva Ujedinjenih naroda za Europu u pogledu nacrta Pravilnika o jedinstvenim odredbama o mogućnosti recikliranja motornih vozila /* COM/2013/0697 final - 2013/0336 (NLE) */

			   	OBRAZLOŽENJE
1.           KONTEKST PRIJEDLOGA
·
Osnova i ciljevi prijedloga
Gospodarsko povjerenstvo Ujedinjenih naroda za
Europu (UNECE) na međunarodnoj razini razvija usklađene zahtjeve
kojima se nastoji ukloniti tehničke prepreke trgovini motornim vozilima i
sustavima koji se koriste za ta motorna vozila između ugovornih strana
Revidiranog sporazuma iz 1958. i osigurati da ta vozila i sustavi pružaju
visoku razinu sigurnosti i zaštite okoliša.
UNECE je nedavno dovršio nacrt Pravilnika o
jedinstvenim odredbama o mogućnosti recikliranja motornih vozila. Nacrtom
Pravilnika nastoji se uspostaviti skup zahtjeva za mogućnosti
recikliranja, ponovne uporabe i oporabe otpadnih motornih vozila te njihovih
dijelova i opreme, čime se osigurava učinkovita uporaba resursa i
veća zaštita okoliša.
Ovim se prijedlogom želi definirati stajalište
Unije u pogledu nacrta Pravilnika UNECE-a o jedinstvenim odredbama o
mogućnosti recikliranja motornih vozila i tako omogućiti Uniji, koju
predstavlja Komisija, da glasa u korist tog nacrta.
·
Opći kontekst
Tehnički zahtjevi za homologaciju
motornih vozila s obzirom na mogućnost njihove ponovne uporabe,
recikliranja i oporabe dijelova, opreme i materijala trenutačno su
utvrđeni u Direktivi 2005/64/EZ[1]
za vozila kategorije M1 i N1. U skladu s Direktivom 2005/53/EZ[2], utvrđene su
odgovarajuće odredbe kako bi se osiguralo da se homologirana vozila iz
kategorije M1 i vozila iz kategorije N1 mogu staviti na tržište samo ako
mogućnost njihove ponovne uporabe i/ili recikliranja iznosi najmanje
85 % mase, a mogućnost njihove ponovne uporabe i/ili oporabe iznosi
najmanje 95 % mase.
Donošenje nacrta Pravilnika UNECE-a o
jedinstvenim odredbama o mogućnosti recikliranja motornih vozila čini
važan korak naprijed u pogledu tehničkog i tržišnog usklađivanja te uklanjanja
mogućih trgovinskih prepreka u pogledu mogućnosti recikliranja,
ponovne uporabe i oporabe dijelova, opreme i materijala otpadnih vozila jer
države članice EU-a mogu iskoristiti taj tekst kao referencu pri
sastavljanju svojih nacionalnih zakona.
Stoga je predviđeno da Unija glasa za
nacrt Pravilnika UNECE-a o jedinstvenim odredbama o mogućnosti
recikliranja motornih vozila kako bi se utvrdili opći usklađeni
zahtjevi na međunarodnoj razini koji će olakšati međunarodnu
trgovinu. Europska će trgovačka društva tako moći slijediti
jedan skup zahtjeva priznatih u cijelom svijetu, tj. u zemljama ugovornim
stranama Revidiranog sporazuma UNECE-a iz 1958.
·
Postojeće odredbe u području
prijedloga
Zahtjevi za homologaciju motornih vozila s
obzirom na mogućnost njihove ponovne uporabe, recikliranja i oporabe
trenutačno su na razini EU-a obuhvaćeni Direktivom 2005/64/EZ.
Direktiva 2005/64/EZ temelji se na Direktivi 2000/53/EZ kojom su utvrđeni
tehnički zahtjevi za otpadna vozila. Obje direktive EU-a nude zakonodavnu
osnovu za usklađivanje zahtjeva za otpadna vozila na razini EU-a.
Trenutačno ne postoji propis UNECE-a koji omogućuje usklađivanje
na međunarodnoj razini.
·
Sukladnost s drugim politikama i ciljevima Unije
Prijedlog je u skladu s ciljevima Direktive
2005/64/EZ i 2000/53/EZ te je stoga u skladu s ciljevima EU-a u pogledu
zdravlja, sigurnosti i zaštite okoliša i s ciljem EU-a da se na cijelom
području Unije osigura visoka razina zaštite okoliša. Isto tako, prijedlog
je u skladu s Okvirnom direktivom 2007/46/EZ[3]
i ciljem ostvarivanja napretka u okviru međunarodnog usklađivanja
zakonodavstva o homologaciji motornih vozila.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
 ·                         Savjetovanje zainteresiranih strana
 Tijekom izrade prijedloga Europska komisija sudjelovala je u radnoj skupini za onečišćenje i energetiku (GRPE) UNECE-a u kojoj su se susreli predstavnici dionika i država članica te se bilateralno savjetovala s dionicima i zainteresiranim organizacijama. Tijekom sastavljanja novog pravilnika o ključnim aspektima teksta raspravljalo se na 63., 64. i 65. sastanku GRPE‑a. ·                         Procjena učinka Odredbe Pravilnika UNECE-a o jedinstvenim odredbama o mogućnosti recikliranja motornih vozila u cijelosti se temelje na zahtjevima i odredbama Direktiva 2005/64/EZ i 2000/53/EZ te se mogu smatrati dopunom Okvirnoj direktivi 2007/46/EZ o homologaciji motornih vozila.
3.           PRAVNI ELEMENTI PRIJEDLOGA
·
Sažetak predloženog djelovanja
Prijedlog će omogućiti Uniji, koju
predstavlja Komisija, da glasa u korist nacrta Pravilnika UNECE-a o
jedinstvenim odredbama o mogućnosti recikliranja motornih vozila.
·
Pravna osnova
Uzimajući u obzir predmet i sadržaj
Odluke Vijeća, pravnu osnovu čine članak 114. i članak 218.
stavak 9. UFEU-a. Pri donošenju Odluke Vijeća primjenjuje se postupak iz
članka 4. stavka 2. Odluke Vijeća 97/836/EZ.
·
Načelo supsidijarnosti
Direktivom 2000/53/EZ utvrđeni su
tehnički zahtjevi za mogućnost recikliranja, ponovne uporabe i
oporabe otpadnih vozila. Direktivom 2005/64/EZ utvrđeni su i zahtjevi za homologaciju
motornih vozila s obzirom na mogućnost njihove ponovne uporabe,
recikliranja i oporabe, a državama članicama prepušta se odlučivanje
o točnim mjerama koje je potrebno poduzeti kako bi se spomenuti zahtjevi
poštovali. U tom smislu, mogućnost recikliranja motornih vozila i obrada
otpadnih vozila može imati ključnu ulogu u jačanju ciljeva EU-a u
pogledu zdravlja, sigurnosti i zaštite okoliša i tako pridonijeti ostvarivanju
cilja EU-a pružanja visoke razine zaštite okoliša na cijelom području
Unije.
S obzirom na opisani kontekst i u skladu s
načelom supsidijarnosti, primjereno je da EU glasa u korist Pravilnika
UNECE-a o jedinstvenim odredbama o mogućnosti recikliranja motornih
vozila, poštujući pritom sposobnost država članica da odluče
treba li Pravilnik primjenjivati na nacionalnoj razini, u svrhu obavezne
homologacije tipa motornih vozila s obzirom na mogućnost njihova
recikliranja, ili u druge svrhe. Međutim, i bez utjecaja na sposobnost
država članica da odlučuju unutar svoje nadležnosti, osnovna pravila
Sporazuma iz 1958. primjenjuju se na cijeli EU pa tako i na sve države
članice.
Zato je prijedlog u skladu s načelom
supsidijarnosti.
·
Načelo proporcionalnosti
Prijedlog je u skladu s načelom
proporcionalnosti jer ne zahtijeva izlaženje iz okvira nužnog da bi se
ostvarili ciljevi osiguranja pravilnog funkcioniranja unutarnjeg tržišta, a
pritom pruža i visoku razinu zaštite okoliša.
·
Izbor instrumenata
Predloženi instrument: Odluka Vijeća.
Odluka Vijeća smatra se primjerenim
instrumentom jer je u skladu sa zahtjevima članka 218. stavka 9.
UFEU-a.
4.           UTJECAJ NA PRORAČUN
Prijedlog ne utječe na proračun
Unije.
2013/0336 (NLE)
Prijedlog
ODLUKE VIJEĆA
o stajalištu koje Unija treba zauzeti u
Upravnom odboru Gospodarskog povjerenstva Ujedinjenih naroda za Europu u
pogledu nacrta Pravilnika o jedinstvenim odredbama o mogućnosti
recikliranja motornih vozila
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 114., u vezi s člankom 218.
stavkom 9.,
uzimajući u obzir prijedlog Europske
komisije. Budući da:
(1)       Unija je Odlukom Vijeća
97/836/EZ[4]pristupila
Sporazumu Gospodarskog povjerenstva Ujedinjenih naroda za Europu o donošenju
jedinstvenih tehničkih propisa za cestovna vozila, opremu i dijelove koje
je moguće ugraditi u i/ili koristiti na cestovnim vozilima i uvjetima
uzajamnog priznavanja homologacija dodijeljenih na temelju takvih propisa
(„Revidirani sporazum iz 1958.”)
(2)       Standardiziranim zahtjevima
iz nacrta Pravilnika UNECE-a o jedinstvenim propisima o mogućnosti
recikliranja motornih vozila[5]
nastoji se ukloniti tehničke prepreke trgovini otpadnim vozilima
namijenjenima za recikliranje, ponovnu uporabu i oporabu njihove opreme i
dijelova između ugovornih strana Revidiranog sporazuma iz 1958. i osigurati
da takvi sustavi pružaju visoku razinu učinkovitosti i zaštite okoliša.
(3)       Primjereno je odrediti
stajalište koje je potrebno zauzeti u ime Unije u Upravnom odboru Revidiranog
sporazuma iz 1958. u pogledu donošenja tog nacrta Pravilnika UNECE-a.
ODLUČILO JE:
Jedini članak
Stajalište koje Unija, koju predstavlja
Komisija, treba zauzeti u Upravnom odboru Revidiranog sporazuma iz 1958. je da
glasa za nacrt Pravilnika UNECE-a o jedinstvenim odredbama o mogućnosti
recikliranja motornih vozila, u skladu sa sadržajem dokumenta
ECE/TRANS/WP.29/2013/125.
.
Sastavljeno u Bruxellesu
                                                                       Za
Vijeće

[1]               Direktiva 2005/64/EZ Europskog parlamenta i Vijeća
od 26. listopada 2005. o homologaciji tipa motornih vozila s obzirom na
mogućnost njihove ponovne uporabe, recikliranja i oporabe i o izmjeni
Direktive Vijeća 70/156/EEZ (SL L 310, 25.11.2005., str. 10.).
[2]               Direktiva 2000/53/EZ Europskog parlamenta i Vijeća
od 18. rujna 2000. o otpadnim vozilima (SL L 269, 21.10.2000.,
str. 34.).
[3]               Direktiva 2007/46/EZ Europskog parlamenta i Vijeća
od 5. rujna 2007. o uspostavi okvira za homologaciju motornih vozila i njihovih
prikolica te sustava, sastavnih dijelova i zasebnih tehničkih jedinica
namijenjenih za takva vozila (Okvirna direktiva) (SL L 263, 9.10.2007.,
str. 1).
[4]               SL L 346, 17.12.1997., str. 78.
[5]               Dokument UNECE-a ECE TRANS/WP.29/2013/125.


				|

		52015PC0152

			Prijedlog ODLUKE VIJEĆA o stajalištu koje Europska unija treba zauzeti u vezi s donošenjem Odluke Zajedničkog odbora EU-a i EFTA-e o zajedničkom provozu i Odluke Zajedničkog odbora EU-a i EFTA-e o pojednostavnjenju formalnosti u trgovini robom u pogledu pozivâ bivšoj jugoslavenskoj republici Makedoniji na pristupanje tim konvencijama /* COM/2015/0152 final - 2015/0077 (NLE) */

			   	OBRAZLOŽENJE
1.           KONTEKST PRIJEDLOGA
1.1. Razlozi za prijedlog i njegovi ciljevi
Europska zajednica i zemlje EFTA-e potpisale
su 20. svibnja 1987. Konvenciju o zajedničkom provoznom postupku i
Konvenciju o pojednostavnjenju formalnosti u trgovini robom.
Komunikacijom Europske komisije iz 2001.
Europskom parlamentu i Vijeću o strategiji za pripremu država
kandidatkinja za pristupanje konvencijama EZ-a i EFTA-e iz 1987. o
zajedničkom provoznom postupku i pojednostavnjenju formalnosti u trgovini robom,
potom Komunikacijom Europske komisije iz 2010. Europskom parlamentu i
Vijeću o strategiji za pripremu određenih susjednih zemalja za
pristupanje objema konvencijama te Zaključcima Vijeća od
14. travnja 2011. kojima se potvrđuje pristup donesen u objema
komunikacijama predviđena je potpora za određeni broj zemalja u
nastojanjima za pristupanje Konvenciji.
 Cilj je donijeti zajedničko stajalište
EU-a o nacrtu Odluke br. 1/2015 Zajedničkog odbora EU-a i EFTA-e o
zajedničkom provozu te o nacrtu Odluke br. 1/2015 Zajedničkog
odbora EU-a i EFTA-e o pojednostavnjenju formalnosti u trgovini robom radi
pozivanja bivše jugoslavenske republike Makedonije na pristupanje konvencijama.

1.2. Opći kontekst
Konvencijama su utvrđene mjere kojima se
olakšava kretanje robe između Europske unije, Republike Islanda,
Kraljevine Norveške, Švicarske Konfederacije i Republike Turske.
Bivša jugoslavenska republika Makedonija
formalno je izrazila želju pristupiti konvencijama nakon što je ispunila pravne
i strukturne zahtjeve te zahtjeve u pogledu informacijskih tehnologija koji su
preduvjet pristupanju.
U skladu s odredbama iz članka 15.
stavka 3. Konvencije o zajedničkom provoznom postupku i odredbama iz
članka 11. stavka 3. Konvencije o pojednostavnjenju formalnosti
u trgovini robom, zajednički odbori EU-a i EFTA-e donijet će odluku o
pozivanju treće zemlje, u smislu članka 3. stavka 1.
točke (c) odnosno članka 1. stavka 2., na pristupanje
konvencijama u skladu s postupkom utvrđenim člankom 15.a odnosno
člankom 11.a.
Zajednički odbori EU-a i EFTA-e šalju
takve pozive kada zemlja dokaže da je u stanju pridržavati se detaljnih pravila
za primjenu odredaba konvencija.
Ocjenjivačkom misijom koju je ovlastila
radna skupina EU-a i EFTA-e za zajednički provoz i pojednostavnjenje
formalnosti u trgovini robom, a koja se odnosila uglavnom na prilagodbu
nacionalnog zakonodavstva bivše jugoslavenske republike Makedonije u
području carina te na stvaranje potrebnih struktura za upravljanje
postupkom i provedbu novog računalnog postupka provoza (NCTS) kojim se
omogućuje primjena zajedničkog provoznog postupka, utvrđeno je
da su ispunjeni uvjeti za pozive.
1.3. Postojeće odredbe u području
obuhvaćenom prijedlogom
Nema postojećih odredbi u području
obuhvaćenom prijedlogom.
1.4. Sukladnost s ostalim politikama i
ciljevima Unije
Prijedlog je u skladu sa strategijom za
promicanje konkurentnosti EU-a i gospodarskog rasta u EU-u.
2.           REZULTATI SAVJETOVANJA SA
ZAINTERESIRANIM STRANAMA I PROCJENE UČINKA
2.1. Savjetovanje sa zainteresiranim stranama
Metode savjetovanja, glavni ciljni sektori i
opći profil ispitanika
Savjetovanje, uključujući odobrenje
nacrta Odluke br. 1/2015 Zajedničkog odbora EU-a i EFTA-e o
zajedničkom provozu te nacrta Odluke br. 1/2015 Zajedničkog
odbora EU-a i EFTA-e o pojednostavnjenju formalnosti u trgovini robom, u vezi s
pozivanjem bivše jugoslavenske republike Makedonije na pristupanje konvencijama
održano je s državama članicama u okviru Odbora za Carinski zakonik,
odsjeka za carinski status i provoz te s ugovornim strankama konvencija u okviru
radnih skupina EU-a i EFTA-e o „zajedničkom provozu” i „pojednostavnjenju
formalnosti u trgovini robom”.
Sažetak odgovora i njihovo uvažavanje
Pozitivno mišljenje
Prikupljanje i primjena stručnog znanja
Nije bilo potrebno obratiti se vanjskim
stručnjacima.
2.2. Procjena učinka
Pristupanje konvencijama može se razmotriti u
okviru pretpristupne strategije bivše jugoslavenske republike Makedonije u
odnosu na Europsku uniju. Dovest će do usklađivanja pravne
stečevine u provoznom području. Uvođenjem zajedničkog
provoza u bivšu jugoslavensku republiku Makedoniju kao alternative za postupak
TIR dodatno će se olakšati provoz, smanjiti troškovi te otvoriti
mogućnost povećanja trgovine.
3.           PRAVNI ELEMENTI PRIJEDLOGA
3.1. Sažetak predloženog djelovanja
Zajednički odbori EU-a i EFTA-e žele
donijeti odluke i objaviti pozive.
Svrha nacrta Odluke br. 1/2015
Zajedničkog odbora EU-a i EFTA-e o zajedničkom provozu pozvati je
bivšu jugoslavensku republiku Makedoniju na pristupanje Konvenciji od
20. svibnja 1987. o zajedničkom provoznom postupku.
Svrha nacrta Odluke br. 1/2015
Zajedničkog odbora EU-a i EFTA-e o pojednostavnjenju formalnosti u
trgovini robom pozvati je bivšu jugoslavensku republiku Makedoniju na
pristupanje Konvenciji od 20. svibnja 1987. o pojednostavnjenju
formalnosti u trgovini robom.
Odsjek za carinski status i provoz u okviru
Odbora za Carinski zakonik te radne skupine EU-a i EFTA-e o „zajedničkom
provozu” i „pojednostavnjenju formalnosti u trgovini robom” odobrili su te
nacrte odluka.
Komisija se poziva da pisanim postupkom odobri
nacrte odluka radi njihova podnošenja Vijeću na utvrđivanje
zajedničkog stajališta kako bi zajednički odbori EU-a i EFTA-e mogli
konačno donijeti te odluke.
3.2. Pravna osnova
Članak 15.a Konvencije od
20. svibnja 1987. o zajedničkom provoznom postupku i
članak 11.a Konvencije od 20. svibnja 1987. o pojednostavnjenju
formalnosti u trgovini robom.
3.3. Načelo supsidijarnosti
Prijedlog je u isključivoj nadležnosti
Europske unije (zajednička trgovinska politika) i stoga ga nije potrebno
razmotriti s obzirom na načelo supsidijarnosti (članak 5. stavak 3.
Ugovora o funkcioniranju Europske unije). .
3.4. Načelo proporcionalnosti
Prijedlog je u skladu s načelom
proporcionalnosti zbog sljedećeg:
            Oblik predloženog djelovanja
jedini je mogući oblik.
            Oblik predloženog djelovanja ne
uključuje financijski trošak.
3.5. Izbor instrumenata
Predloženi instrumenti: odluka.
Ne postoji drugi prikladan instrument.
4.           UTJECAJ NA PRORAČUN
Prijedlog ne utječe na proračun
EU-a.
5.         NEOBVEZNI
DIJELOVIPojednostavnjenje
Prijedlogom se
predviđa pojednostavnjenje administrativnih postupaka za javna tijela i
pojednostavnjenje administrativnih postupaka za privatni sektor.
Prijedlogom se uvodi
zajednički provozni postupak za sve ugovorne stranke Konvencije.
Zajedničkim provoznim
postupkom omogućuje se odobravanje pojednostavnjenjâ za privatne osobe.
2015/0077 (NLE)
Prijedlog
ODLUKE VIJEĆA
o stajalištu koje Europska unija treba
zauzeti u vezi s donošenjem Odluke Zajedničkog odbora EU-a i EFTA-e o
zajedničkom provozu i Odluke Zajedničkog odbora EU-a i EFTA-e o
pojednostavnjenju formalnosti u trgovini robom u pogledu pozivâ bivšoj
jugoslavenskoj republici Makedoniji na pristupanje tim konvencijama
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207., u vezi s
člankom 218. stavkom 9.,
uzimajući u obzir prijedlog Europske
komisije,
budući da:
(1)       Člankom 15.
stavkom 3. Konvencije između Europske ekonomske zajednice, Republike
Austrije, Republike Finske, Republike Islanda, Kraljevine Norveške, Kraljevine
Švedske i Švicarske Konfederacije o zajedničkom provoznom postupku[1] („Konvencija o
zajedničkom provoznom postupku”) Zajednički odbor uspostavljen tom
Konvencijom ovlašćuje se za donošenje odluka o pozivima trećim
zemljama, u smislu članka 3. stavka 1. točke (c), na
pristupanje toj Konvenciji u skladu s člankom 15.a.
(2)       Člankom 11.
stavkom 3. Konvencije između Europske ekonomske zajednice, Republike
Austrije, Republike Finske, Republike Islanda, Kraljevine Norveške, Kraljevine
Švedske i Švicarske Konfederacije o pojednostavnjenju formalnosti u trgovini
robom[2]
(„Konvencija o pojednostavnjenju formalnosti u trgovini robom”) Zajednički
odbor uspostavljen tom Konvencijom ovlašćuje se za donošenje odluka o
pozivima trećim zemljama, u smislu članka 1. stavka 2., na
pristupanje toj Konvenciji u skladu s člankom 11.a.
(3)       Primjereno je utvrditi
stajalište koje Unija treba zauzeti u okviru tih zajedničkih odbora u vezi
s pozivanjem bivše jugoslavenske republike Makedonije na pristupanje tim
konvencijama.
(4)       Stajalište Unije u okviru
Zajedničkog odbora trebalo bi se stoga temeljiti na priloženom nacrtu
odluka,
DONIJELO JE OVU ODLUKU:
Članak 1.
Stajalište koje Europska unija treba zauzeti u
okviru Zajedničkog odbora EU-a i EFTA-e o zajedničkom provozu u vezi
s pozivanjem bivše jugoslavenske republike Makedonije na pristupanje Konvenciji
o zajedničkom provoznom postupku temelji se na nacrtu Odluke tog
Zajedničkog odbora priloženom ovoj Odluci.
Članak 2.
Stajalište koje Europska unija treba zauzeti u
okviru Zajedničkog odbora EU-a i EFTA-e o pojednostavnjenju formalnosti u
trgovini robom u vezi s pozivanjem bivše jugoslavenske republike Makedonije na
pristupanje Konvenciji o pojednostavnjenju formalnosti u trgovini robom temelji
se na nacrtu Odluke tog Zajedničkog odbora priloženom ovoj Odluci.
Članak
3.
Nakon što bivša jugoslavenska republika
Makedonija ispuni tehničke uvjete pristupanja, predstavnik Unije u okviru
zajedničkih odbora iz članaka 1. i 2. predlaže odluke
o pozivanju bivše jugoslavenske republike Makedonije na pristupanje
konvencijama i glasa o tim odlukama u skladu s
člancima 1. i 2. ove Odluke.
Članak 4.
Ova Odluka stupa na snagu 1. lipnja 2015.

Sastavljeno u Bruxellesu,
                                                                       Za
Vijeće
                                                                       Predsjednik
[1]               SL L 226, 13.8.1987., str. 2.
[2]               SL L 134, 22.5.1987., str. 2.
PRILOG 1.
prilog
prijedlogu
Odluke Vijeća o stajalištu koje Europska unija treba zauzeti u vezi s
donošenjem Odluke Zajedničkog odbora EU-a i EFTA-e o zajedničkom
provozu i Odluke Zajedničkog odbora EU-a i EFTA-e o pojednostavnjenju
formalnosti u trgovini robom u pogledu pozivâ bivšoj jugoslavenskoj republici
Makedoniji na pristupanje tim konvencijama
Prijedlog
Odluke br. .../2015 Zajedničkog odbora EU-a i EFTA-e o
zajedničkom provozu u vezi s pozivanjem bivše jugoslavenske republike
Makedonije na pristupanje Konvenciji o zajedničkom provoznom postupku
ZAJEDNIČKI ODBOR,
uzimajući u obzir Konvenciju od
20. svibnja 1987. o zajedničkom provoznom postupku[1] („Konvencija”), a
posebno njezin članak 15. stavak 3. točku (e),
budući da:
(1)        Zajedničkim provoznim postupkom
za robu koja se prevozi između bivše jugoslavenske republike Makedonije i
Europske unije, Republike Islanda, Kraljevine Norveške, Švicarske Konfederacije
i Republike Turske olakšalo bi se promicanje trgovine s bivšom jugoslavenskom
republikom Makedonijom.
(2)        Kako bi se uspostavio taj postupak,
primjereno je pozvati bivšu jugoslavensku republiku Makedoniju na pristupanje
Konvenciji,
DONIO JE OVU ODLUKU:
Članak 1.
U skladu s člankom 15.a Konvencije,
bivša jugoslavenska republika Makedonija poziva se na pristupanje Konvenciji od
1. lipnja 2015.
Članak 2.
Ova Odluka stupa na snagu na dan donošenja.
Sastavljeno u             2015.

Za Zajednički odbor
                                                                                Predsjednik
PRILOG 2.
Nacrt
prijedloga
Odluke br. .../2015 Zajedničkog odbora EZ-a i EFTA-e o
pojednostavnjenju formalnosti u trgovini robom u vezi s pozivanjem bivše
jugoslavenske republike Makedonije na pristupanje Konvenciji o
pojednostavnjenju formalnosti u trgovini robom
ZAJEDNIČKI ODBOR,
uzimajući u obzir Konvenciju od
20. svibnja 1987. o pojednostavnjenju formalnosti u trgovini robom[2] („Konvencija”), a
posebno njezin članak 11. stavak 3.,
budući da:
(1)        Pojednostavnjenjem formalnosti koje
utječu na trgovinu robom između bivše jugoslavenske republike
Makedonije i Europske unije, Republike Islanda, Kraljevine Norveške, Švicarske
Konfederacije i Republike Turske olakšala bi se razmjena robe s bivšom
jugoslavenskom republikom Makedonijom.
(2)        Kako bi se postiglo to
pojednostavnjenje, primjereno je pozvati bivšu jugoslavensku republiku
Makedoniju na pristupanje Konvenciji,
DONIO JE OVU ODLUKU:
Članak 1.
U skladu s člankom 11.a Konvencije,
bivša jugoslavenska republika Makedonija poziva se na pristupanje Konvenciji od
1. lipnja 2015.
Članak 2.
Ova Odluka stupa na snagu na dan donošenja.
Sastavljeno u               2015.

Za Zajednički odbor
                                                                                Predsjednik
[1]               SL EU L 226, 13.08.1987., str. 2.
[2]               SL EU L 134, 22.5.1987., str. 2.